Ғанимат зотлар — KUKALDOSH.UZ\n16.02.2018 / - Мақолалар, Янгиликлар\n“Биз инсонни ота-онасига яхшилик қилишга буюрдик”\n(Аҳқоф сураси, 15-оят)\nҲаётимизда шундай буюк зотлар борки, биз ҳамиша уларнинг меҳрини ҳис қилиб яшаймиз. Улар ҳар биримиз учун азиз ва мўътабар бўлган ғанимат ота-оналаримиздир. Бизнинг туғилиб, эс-ҳушимизни танишимизда, вояга етиб, билим ва касб эгаллашимизда, инсоний фазилатлар соҳиби бўлиб етишишимизда, жамиятда комил инсонлар қаторидан жой олишимизда уларнинг буюк ҳиссалари бор. Шу боис, ота-онага итоатли бўлиш, фарзандлик бурчини тўлиқ адо этиш ҳар бир кишининг зиммасидаги шарафли масъулиятдир.\nОта-боболаримизнинг муқаддас дини Исломнинг таълимоти барча кишилар учун ота-онага яхшилик қилишни ибодатдан кейинги иккинчи вазифа этиб қўяди. Яъники, фарзанднинг ота-оналарга нисбатан ҳурмат сақлаши, сўзларини қайтармаслиги, ҳақларига яхши дуолар қилиб фарзандлик бурчларини адо этиши лозимлиги белгиланади. Қуръони каримнинг Аҳқоф сураси,15-оятида шундай хитоб қилинади: “Биз инсонни ота-онасига яхшилик қилишга буюрдик”.\nЯна бир ояти каримада эса: “Ота-онанинг юзига қараб уф тортманг, уфф деманг, улар сизни кичиклигингиздан тарбия қилдилар, дунёга келтирдилар. Сизнинг уф тортишингиз уларнинг кўнглини яралайди. Биз болаларимизга қаноатли ҳаёт бера олмабмизда, деб ўкинтиради”, деган мазмундаги оят мавжуд. Шунингдек, ота-онага уф тортиш ҳаёсизлик, уларга хизматда бўлиш эса гўзал фазилат экани ҳадисларда ҳам зикр этилди. Хусусан, ҳадисларда Пайғамбаримиз Муҳаммад (с.а.в) шундай таъкидлаганлар: “Ким қари ота-онасига ёрдам бериш учун ҳаракат қилса, Аллоҳнинг йўлидадир”.\nБундан ташқари, ислом уламолари фарзанднинг ота-она олдидаги одобларини белгилаб берадилар. Жумладан,\nота-она нима деса диққат билан қулоқ солиш;\nуларнинг олдига тушиб юрмаслик;\nнимаики буюрсалар ва буюрган нарсаларида хиёнат ёки гуноҳ иш бўлмаса жону дил билан бажиш;\nўтирган жойларидан турсалар фарзанд ҳам ирғиб туриш;\nчақирсалар лаббай деб жавоб бериш;\nуларни хурсанд қилишга ҳамиша орзуманд бўлиш;\nолдиларида таъзим билан туриш;\nқилган ишларини миннат қилмаслик;\nота-онанинг бир хил ишлари учун аччиғланиб, уларга ҳумрайиб қарамаслик;\nрухсатларисиз сафарга кетмаслик.\nЯна бошқа жиҳатлар борки, баъзан буларга кўп ҳам эътибор беравермаймиз. Хусусан, уларнинг олдиларида одоб сақлаш керак, енгил кийимда ўтирмаслик, бирор ери оғриётган бўлса, отани-онани ташвишга солмаслик учун имкони борича яширишга ҳаракат қилиш муҳимдир.\nБундан ташқари, ота-онанинг зиёратини канда қилмаслик муҳим аҳамиятга эгадир. Бу ҳақда Абу Зарр Ғифорийдан ривоят қилинган ҳадисда Расулуллоҳ (с.а.в.) шундай марҳамат қилганлар: “Кимда-ким ота-онасининг зиёратига борса, Аллоҳ таоло унинг босган ҳар бир қадамига юзта ҳасанот ёзиб, юзта гуноҳини ўчиради ва унинг даражасини юз баробар кўтаради. Қачонки уларнинг ҳузурларида ўтириб, уларни хурсанд қиладиган ширин сўзлардан гапирса, қиёмат кунида Аллоҳ таоло унинг олдини ёритиб турадиган нур ато этади. Уларнинг олдиларидан чиққанда гуноҳлари кечирилган ҳолда чиқади”.\nАслида, волидаи муҳтарамаларимиз ва падари бузрукворларимизнинг олдидаги фарзандлик бурчларини санаб ниҳоясига етказиш маҳол. Муҳими уларга доимо эътиборли бўлишимиз жоиз. Бинобарин, улар ғаниматларимиздир.\n3-курс талабаси Парпиев Саидмаҳмуд


Метформин ТАБЛЕТКА 1000мг №100\nМетформин жигарда глюконеогенезни тормозлайди, ичакдан глюкозанинг сўрилишини камайтиради, глюкозанинг периферик утилизациясини кучайтиради, шунингдек тўқималарни инсулинга бўлган сезгирлигини оширади. Бунда меъда ости безининг бета-хужайралари томонидан инсулиннинг секрециясига таъсир қилмайди, гипогликемик реакцияларни чақирмайди. Қонда умумий холестерин, триглицеридлар ва паст зичликка эга липопротеинларнинг миқдорини пасайтиради.\nБуйраклар функцияси бузилганида препаратнинг тўпланиши кузатилиши мумкин.\nпарҳез билан даволашнинг самарасизлигидаги кетоацидозга мойилликсиз қандли диабетнинг 2 типи (айниқса семиз беморларда);\nинсулин билан мажмуада –қандли диабетнинг 2 типи, айниқса инсулинга иккиламчи чидамлилик билан кечувчи семизликни яққол даражасида қўлланади.\nПрепаратнинг дозаси қонда глюкозанинг концентрациясига қараб шифокор томонидан индивидуал равишда белгиланади.\n500 мг ли қобиқ билан қопланган таблеткалар. Бошланғич доза суткада 500-1000 мг ни ташкил қилади. 10-15 кундан кейин қондаги глюкозанинг концентрациясига қараб дозани аста-секин ошириш мумкин. Препаратнинг самарасини бир маромда ушлаб турувчи дозаси одатда суткада 1000-2000 мг ни ташкил қилади. Максимал доза – суткада 3000 мг ни ташкил қилади.\n850 мг ли қобиқ билан қопланган таблеткалар. Бошланғич доза суткада 850 мг ни ташкил қилади. 10-15 кундан кейин қондаги глюкозанинг концентрациясига қараб дозани аста-секин ошириш мумкин. Препаратнинг самарасини бир маромда ушлаб турувчи дозаси одатда суткада 1700 мг ни ташкил қилади. Максимал доза – суткада 2550 мг ни ташкил қилади.\nКекса ёшдаги беморларда тавсия қилинган суткалик доза 1 г дан ошмаслиги керак.\nТаблеткаларни овқат вақтида ёки бевосита овқатдан кейин, кўп бўлмаган миқдордаги суюқлик билан бирга қабул қилиш керак. Меъда-ичак йўллари томонидан ножўя кўринишларни камайтириш учун суткалик дозани 2-3 қабул қилишга бўлиш керак.\nбуйраклар функциясини бузилиши (креатинин клиренси минутига 60 мл дан кам);\nбуйраклар функциясини бузилиш хавфи билан кечувчи ўткир касалликлар: дегидратация (диареядаги, қусишдаги), иситма, ўткир юқумли касалликлар, гипоксия ҳолати (шок, сепсис, буйрак инфекциялари, бронх-ўпка касалликлари);\nжиддий жарроҳлик муолажалари ва жароҳатлар (уларнинг фонида инсулинотерапия ўтказиш кўрсатилган);\nАлоҳида эҳтиёткорликни талаб қилувчи мажмуалар: хлорпромазин – юқори дозаларда қабул қилинганида (кунига 100 мг) инсулинни ажралиб чиқишини пасайтириб, қонда глюкозанинг концентрациясини оширади. Нейролептиклар билан даволашда ва нейролептикларни қабул қилиш тўхтатилганидан кейин қонда глюкозанинг концентрациясини назорати остида метформиннинг дозасига тузатиш қиритиш талаб қилинади.\nСульфонилмочевинанинг ҳосилалари, салицилатлар, акарбоза, инсулин, ностероид яллиғланишга қарши препаратлар, монооксидазанинг ингибиторлари, окситетрациклин, ангиотензинга-айлантирувчи фермент ингибиторлари, фибрат кислотасининг ҳосилалари, циклофосфамид, β-адреноблокаторлар билан бир вақтда қўлланганида метформиннинг гипогликемик таъсири кучайиши мумкин. Глюкокортикостероидлар, перорал контрацептивлар, эпинефрин, симптомиметиклар, глюкагон, қалқонсимон безининг йод сақловчи гормон препаратлари, тиазид ва “халқали” диуретиклар, фенотиазин ҳосилалари, никотин кислотасининг ҳосилалари билан бир вақтда қабул қилинганида метформиннинг гипогликемик таъсири камайиши мумкин.\nБуйрак найчалари орқали чиқариладиган катион дори воситалари (амилорид, дигоксин, хинидин, хинин, ранитидин, триамтерен ва ванкомицин) найчалар транспорт тизимлари учун рақобатлашадилар ва узоқ муддат даволанганда Сmax 60% га ошириши мумкин.\nМетформин бевосита антикоагулянтларнинг (кумарин ҳосилалари) таъсирини сусайтириши мумкин.\nЛактоацидознинг ривожланишини хавфи алкоголдан ўткир заҳарланишда, айниқса очлик ҳолида, паст каллорияли парҳезга риоя қилинганида ёки буйрак етишмовчилигида кучаяди. Даволаш вақтида алкоголь ва этанол сақловчи дори препаратларни қабул қилишдан сақланиш керак.\nМетформинни сульфонилмочевинанинг ҳосилалари билан мажмуада қўллаш мумкин. Бу ҳолда қонда глюкозанинг концентрациясини айниқса синчиклаб назорат қилиш керак.\nРентгеноконтраст текшириш (урография, вена ичи ангиографияси) ўтказишдан кейин 48 соат давомида ва 48 соат олдин метформин қабул қилишни тўхтатиш керак.\nБронх-ўпка инфекцияси ёки сийдик-жинсий аъзоларнинг инфекцион касалликлари пайдо бўлганида, пациент бу ҳақида шифокорга дарҳол хабар бериши керак.\nМетформиннинг дозаси ошириб юборилганида ўлим билан якунланувчи лактоацидоз ривожланиши мумкин. Лактоацидознинг ривожланиши сабаби шунингдек буйрак функциясининг бузилиши натижасида препаратнинг тўпланиши ҳисобланади. Лактоацидознинг эрта белгиларига кўнгил айниши, қусиш, диарея, тана ҳароратини пасайиши, қорин оғриғи, мушакларда оғриқ ҳисобланади, кейинчалик нафасни тезлашиши, бош айланиши, онгни бузилиши ва кома ривожланиши мумкин.\nДаволаш: лактоацидознинг белгилари пайдо бўлган ҳолда, метформин билан даволашни дарҳол тўхтатиш керак, бемор дарҳол шифохонага ётқизилади ва лактатнинг концентрацияси аниқланиб, ташхис тасдиқланади. Организмдан лактат ва метформиннинг чиқарилиши бўйича энг самарали чора гемодиализ ҳисобланади. Шунингдек симптоматик даволаш ўтказилади.


«MAN Auto-Uzbekistan» қўшма корхонаси янги юк автомобилини тақдим этди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «MAN Auto-Uzbekistan» қўшма корхонаси янги юк автомобилини тақдим этди\t15:21, 06 май\t«JV MAN Auto-Uzbekistan» қўшма корхонасида бугунги кунда 50 турдан ортиқ юк автомобиллари ва махсус техникалар ишлаб чиқарилмоқда. Яқиндан бошлаб корхонада 10 м3 номинал сиғимга эга MAN TGS 41.400 8Х4 ВВ М072 русумли автобетонқориштиргич ишлаб чиқарилиши йўлга қўйилди, дея хабар беради “Ўзавтосаноат” АК ахборот хизмати. Бетон аралашмасини гидравлик усулда орқага тўкиб бериш имкониятига эга мазкур автомобил тайёр бетон қоришмасини кимёвий ва технологик хусусиятларини сақлаган ҳолда истеъмолчиларга етказиб бериш учун мўлжалланган.\nМахсус транспорт воситасига ўрнатилган айланувчи барабанлар бетон аралашмасини истеъмолчига етказиб бергунча таркиби ўзгармаслигини таъминлашга хизмат қилади. Автомобил бақувват ва тежамкор МАN D20 двигатели, замонавий Common Rail ёнилғи узатиш тизими ҳамда 16 босқичли механик узатмалар қутиси билан жиҳозланган. Кучайтирилган рессорли осмалар, барабанли АBС тормоз ва электрон назорат тизимлари махсус юк автомобилининг ҳар қандай шароитда ҳам ишончингизни оқлашига кафолат беради. N3 транспорт воситаси категориясига кирувчи автобетонқориштиргичнинг ғилдираклар формуласи 8х4 кўринишга эга. Махсус юк автомобилининг габарит ўлчамлари: узунлиги 9 350 мм, кенглиги 2 500 мм, юк ортилган ҳолатдаги баландлиги 3 840 мм. ни ташкил этади. Автомобилнинг қайрилиш диаметри 20,5 м ни ташкил этади.


1 МАЙГА ОБ-ҲАВО ПРОГНОЗИ 30 апрель соат 20 дан – 1 май соат 20 гача » Расмий сайт | Ўзгидромет\nБош саҳифа » Об-ҳаво маълумотлари » 1 МАЙГА ОБ-ҲАВО ПРОГНОЗИ 30 апрель соат 20 дан – 1 май соат 20 гача\n1 МАЙГА ОБ-ҲАВО ПРОГНОЗИ 30 апрель соат 20 дан – 1 май соат 20 гача\n1 МАЙГА ОБ-ҲАВО ПРОГНОЗИ\n30 апрель соат 20 дан – 1 май соат 20 гача\nҲаво ўзгариб туради, ёғингарчилик кутилмайди. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси\nҲаво ўзгариб туради, ёғингарчилик кутилмайди. Ғарбий шамол йўналишини ўзгартириб шарқдан 7-12 м/с тезликда эсади, баъзи жойларда\n15-20 м/с гача кучайиши мумкин. Ҳарорат кечаси 14-19°, кундузи 25-30° бўлади.\nБУХОРО, НАВОИЙ ВА ҚАШҚАДАРЁ ВИЛОЯТЛАРИ\n15-20 м/с гача кучайиши мумкин. Ҳарорат кечаси 17-22°, кундузи 27-32° бўлади.\n14-19°, кундузи 25-30° бўлади.\n19-24°, кундузи 31-36° бўлади.\nҲаво ўзгариб туради, кечаси ва эрталаб баъзи жойларда бироз ёмғир ёғиши мумкин. Ғарбий шамол йўналишини ўзгартириб шарқдан 7-12 м/с тезликда эсади. Ҳарорат кечаси 12-17°, кундузи 27-32° бўлади.\nҲаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шарқий шамол йўналишини ўзгартириб ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 8-13°, кундузи 13-18° бўлади.


11 июня, 2021, 22:07\nТеги:ФК Металлург | ФК Пахтакор\nАбдураимов саволларга очиқ-ойдин жавоб қайтарди.\n“Металлург” клубига бош мураббий этиб тайинланган Жасур Абдураимов ҳақида олдиндан яхши фикрларни эшитиб келамиз. Унинг футболда ўз имзоси бор дейишимиз мумкин.\n“Пахтакор”да ишлаш орқали анчагина тажриба тўплади. Ҳозир “Металлург” клубини ривожлантириш устида ишлаяпти. “Пахтакор”дан кетиб, Бекобод жамоасида иш бошлаганидаёқ ушбу мутахассис билан қизиқарли суҳбат уюштириш ниятида эдик. Ниҳоят, бу истагимиз амалга ошди.\n- Миллий терма жамоамизнинг расмий ўйинлари сабабли Суперлигада бир ойдан зиёд вақт давомида юзага келган танаффус клублар учун ижобийми ёки салбий?!\n- Биз учун бу плюс. Нимага? Чунки бизда янги жамоа, футболчилар ҳам мураббийлар ҳам янги. Ҳар куни машғулот ўтказяпмиз, ўйинимизни кучайтириш учун изланяпмиз. Барибир бу ҳолат плюс бўладими ёки минусми, буни ўйинлар кўрсатади. Лекин биз ўйин услубимизни алмаштиряпмиз. Шуни назарда тутганда, чемпионатдаги танаффус бизга яхши бўлади. Бошқа клубларга қанчалик таъсир қилишини билмайман.\n- “Металлург”да иш бошлаганингиздан сўнг, бирин-кетин иккита мағлубиятни қабул қилдингиз ва кейин ғалабалар бошланди. Жамоа ўйинида ўзгаришлар бор. Ниманинг эвазига ўйин ва натижаларни ўзгартира оляпсиз?\n- Буни биргина жавоб орқали айта олмайман. Биринчи навбатда машғулот жараёнларини айтишим керак. Ҳаммаси аслида қийин иш. Футболда ниманидир ўзгартириш керак бўлса, дастлаб машғулот услубини ўзгартириш лозим. Шунга яраша қўл остингиздаги футболчилардан ҳам муносиб ҳаракат бўлиши талаб қилинади. Уч йил давомида уларга орқага ўйнаб, қарши ҳужум орқали ўйин ташкил қилиш ҳақида айтилган. Ҳозир эса фақат ҳужумга ўтишимиз керак. Шунинг учун футболчиларга қийин. Биридан иккинчисига мослашиш осон эмас. Оддий вазиятларда ҳам тўпни орқага узатишарди. Энди фақат олдинга узатишлари керак. Буни ўрганишга футболчилар учун вақт ҳам керак. Уч ой жуда кам. Ҳеч бўлмаганда ўйин услубимизни ўзлаштириб олишга бир йил керак.\n- Клубда иш бошлаганингиздан кейин олдингизга аниқ мақсад қўйилдими?\n- Бизда мақсад битта: ҳар бир ўйинда ютиш! Ҳозирча жамоамизда вазифа йўқ. Асосан ҳар бир ўйинимизда натижа қилишга ҳаракат қиламиз. Бунинг учун ҳужумкор ўйин кўрсатишимиз керак. Жамоа ўйинини алмаштириш кераклиги ҳақида айтишган. “Металлург”нинг ўйини зўр бўлиши керак.\n- Трансфер ойнаси очилган пайтда “Металлург” таркибида ўзгаришлар бўлиши ҳақижа эшитяпман. Масалан, Филипосян ва яна бошқа ўйинчиларга алоқага чиққансизлар. Умуман олганда, таркибда қандай ўзгаришлар кўрамиз?\n- 8-10 та ўйинчи билан музокаралар олиб боряпмиз. Ҳозирча бу ҳақида айта олмайман. Биринчи даврадан кейин ҳамма эшитади. Айни дамда яна айрим янги футболчилар билан гаплашяпмиз. Ҳали 100 фоиз ҳал бўлмаган.\n- Музокаралар маҳаллий ўйинчилар биланми ёки легионерлар ҳам борми?\n- Ҳаммаси маҳаллий ўйинчилар. Улар 22, 25 ва 26 ёшдаги йигитлар. Биз легионерларни олмаймиз. Ўзимиздаги футболчиларга қараяпмиз. Бизга келадиганлари ёш ва иқтидорли.\n- Россиялик футболчи Евгений Макеев кетибди-да?!\n- Ҳа, Макеев кетди, Шипилов кетди. Чумак ўринбосарлар жамоасига ўтди.\n- Демак, у ҳам кетадими?\n- Бизга легионерлар керак эмас. Яна такрорлайман: биз ўзимизни ўйинчиларга эътибор беряпмиз.\n- Яқинда “Пахтакор” клуби спорт директори Жаъфар Ирисметов билан суҳбатлашганимизда мавсум бошида бош мураббийликка сизнинг номзодингиз кўриб чиқилгани ҳақида айтди. Питер Хюистрага бош мураббий лавозими топширилганида бундан хафа бўлган экансиз. Шу ҳақида ҳам гапирсангиз, ростми?\n- Бу рост. У ерда 3,5 йил Шота Арвеладзега ёрдам бердим. Кейин “Пахтакор”да бош мураббий алмашишини сездим. Бир куни клуб президенти Питер Хюистра бош мураббий бўлади деб айтди. Шунда мен Хюистрага ҳам, бошқасига ҳам, умуман ҳеч кимга ёрдам бермайман дедим. Шу тариқа, “Пахтакор”дан кетдим.\n- Ўзингизда “Пахтакор” бош мураббий бўлиб ишлашга иштиёқингиз катта эди...\n- Албатта. Менда мана шундай мақсад бор эди. 3,5 йил чидадим. Ёрдам бердим, сабр қилдим. Ҳаммасига ҳаракат қилдим, тажриба ҳам тўпладим. Ҳаммасига тайёр бўлгандим. Лекин кейин шунақа бўлиб қолди. Бу ҳаёт. Кимни таклиф қилишни, кимга жавоб беришни клуб президенти ҳал қилади. Ҳеч кимдан хафачилик йўқ.\n- Питер Хюистра бош мураббий бўлганига муносабатингиз қандай бўлди?\n- Хюистра билан ҳам 3,5 йил бирга ишладим. Иккимиз ҳам ёрдамчи бўлганмиз. Шота ҳам фақат мендан ва ундан сўрарди, футбол ҳақида. Кимни қандайлигини, ким нимага қодирлигини яхши биламан. Боя айтдим, мен бош мураббий бўлиб ишлашга тайёр бўлгандим. Лекин Хюистрага ёрдам бермасдим.\n- Лекин сизда “Металлург”да ишлаш имконияти туғилди. Бу ерда бош мураббий сифатида ўзингизни нималарга қодирлигингизни исботламоқчимисиз? Бундай иштиёқингиз кучлими?\n- Мен ҳеч кимга ҳеч нимани исбот қилмайман. Биринчи навбатда ўзимга-ўзим исботлайман. Қўл остимдаги ўйинчиларга яхши футбол ўйнашларига ёрдам бераман. “Металлург” клубини кўтариш керак. Вице-президентга раҳмат айтаман, менга ишонгани учун. Энг аввало бу ишонч. “Пахтакор”да ҳаммаси бўлиб 16 йил ишладим, охиригача. Аммо ишонч бўлмади. Бекободга келдим, менга ишонишди. Биринчи навбатда ўзбекмизми, ўзимизни ҳурмат қилиш керак. Европада топ-мураббийлар кўп эмас, 12-15 та. Ўша топ-мураббийлар Ўзбекистонга келса, улардан ниманидир ўрганамиз. Шунингдек, ўзимиздаги мураббийларни ҳам ҳурмат қилишлари керак. Афсуски, буларни ҳурмати йўқ. Мураббий бўлиб ишлаш жуда қийин. Футбол ўзгаряпти, ҳамма ўрганяпти, услубига яраша футболчи топиши керак. Натижага жавобгар мураббий. У жамоасида яхши ўйинни ташкил қилиши лозим. Европада мураббийларга ҳурмат билан қаралади.\n- “Металлург”да келишдан олдин сизда бошқа вариантлар ҳам бормиди?\n- Вариантлар бор эди. Нимага “Металлург”?! Булардан менга ишонч билдирилди. Эртадан кейин “Металлург”ни топ-клубга айлантиришмоқчи. Бунга икки йил кетадими ёки уч йилми, шунга эришишмоқчи. Бу менга ёқди. Ҳамма нарсага вақт керак. Эсласангиз, Арвеладзе “Пахтакор”га келганида 1,5 йил қийин бўлган. Ўша пайтда мен унга ҳамма нарсага вақт керак деб айтганман. Мана, охирги икки йилда ҳаммасини ютдик. Ўйин ҳам яхши чиқди.\n- “Металлург”да ҳам сизга мана шундай етарли вақт беришларига ишоняпсизми? Ёки бу ёғи таваккалчиликми?\n- Жамоа раҳбарлари билан ҳаммасини гаплашганман. Уларга чидайсизларми десам чидаймиз дейишди. Вақт берасизларми, десам вақт берамиз деб айтдилар. Менга ишла, зўр жамоа тузишга ҳаракат қил, деб ишонч билдиришди.\n- Шота Арвеладзени ёнида 3,5 йил юриб, ундан нима ўргандингиз?\n- Биринчи навбатда яхши ташкилотчиликни ўргандим. У мураббий сифатида футболчиларга машғулотларда ҳам, ўйинда ҳам 100 фоиз борини беради. Ўйинчилари учун ҳамма нарсани қилади. Мураббийлик бўйича ҳам кўп нарсани ўргандим. Ўзи ҳам биздан кўп жиҳатлар бўйича ўрганди.\n- Мураббийлик фаолиятингизни кузатар эканмиз, “Пахтакор”дан ташқари ёшлар терма жамоасида ҳам ишлагансиз. Ишингизни кузатиш қизиқарли. Арвеладзедан ташқари яна қандай мураббийлардан андоза олиб турасиз?\n- Гвардиоланинг системаси менга ёқади. У қаерга бормасин доим ўзининг системасини йўлга қўйяпти. Ҳа, хатолар бор, аммо системаси менга ёқади. “Манчестер Сити”ни ёқтираман. Шота Арвеладзе келганида у ҳам “Манчестер Сити”ни ёқтираман деди. У билан фикримиз бир жойдан чиқди ва иккимиз бир йўналишдан бордик, бу яхши эди. Шота Юстинович билан дўст тутиндик, яқин шерикларга айландик. Бир-биримизни яхши тушунардик.\n- “Пахтакор” Хюистра билан нимага эриша олади, деб ўйлайсиз?\n- “Пахтакор”да зўр футболчилар бор. Клуб биринчи ўринни олиши керак. Лекин Хюистра ҳақида ҳеч нима айтмайман. Аммо “Пахтакор”ни яхши кўраман. Бу клуб юрагимда қолади.\n- Демак, бу йил ҳам “Пахтакор”нинг чемпионлигига ишоняпсизми?\n- Кўрамиз. Ҳамма жамоа ҳам ҳаракат қиляпти. Ўйинлар яхши ўтяпти. Барчасини вақт кўрсатади. Чемпионат охирида кўрамиз.\n- Суперлигамизда ўсиш бор деб ўйлайсизми?\n- Ўзингиз кўряпсиз, ҳамма жамоа ҳар бир ўйинда ҳаракат қиляпти. Ким ютишини ва ютқазишини билмаймиз. Ҳар бир турда кичкина сенсациялар ҳам бўляпти. Бу яхши. Футболимиз ўсяпти.\n- Ўзбекистон чемпионатида сиз учун энг кучли учта мураббийни айтинг...\n- Рўзиқул Бердиев, Улуғбек Бақоев, (бироз ўйлангач) Бахтиёр Ашурматов.\n- Мураббий сифатида орзуингиз қандай?\n- Аввало “Металлург” ўйинини ўзгартириш ва жамоани кўтариш ҳақида ўйлаяпман. Бу биринчи навбатдаги ишимиз. Бутун эътиборимни “Металлург”га қаратганман. Ҳужумкор ўйин кўрсатишга ҳаракат қиляпмиз, бу орқали футболчилар ўсиши керак.\n- Юқорида легионерлар керак эмаслиги ҳақида айтдингиз. Нима учун хорижлик футболчиларга қизиқмаяпсиз?\n- Легионер бўлгандан кейин у сифатли бўлиши лозим. Бу менинг қарашларим. Ўзбекистонга сифатли легионер келадими-йўқми, бу жумбоқли савол. “Пахтакор”да ҳам 7-8 нафар легионерларни кўрдим. Бошқа жамоаларда ҳам учратдим, легионерларни. Ҳозирча чемпионатимизда сифатли легионер фақат Драган Черан. Яна бир-иккитаси бор. Биринчи навбатда ўзимизни футболчиларга имконият бериш керак. У мураббий бўладими ёки футболчими, аввало ўзимизни-ўзимиз кўтаришимиз керак. Европага, “Манчестер Сити, “Бавария”, “Челси” сингир топ-клубларга бир-икки ойга бориб амалиёт ўташ керак. Айниқса, топ-мураббийлардан ўргансин. Менда шундай ният бор. Учала клубдан бирига бориш ниятидаман.\n- Бунга ҳаракат бошланганми?\n- Айтдим раҳбарларга, ҳаракат қиламиз. Балки йил охирида ёки биринчи даврадан кейин. Кўряпсиз, футболда ўзгаришлар тез рўй беряпти. Биз ҳам уларга қараб ўсишимиз лозим. Мана, “Челси” ўз ўйинини кўрсатди.\nЖасурга ишонса бўлади.Ишдан қочмайди.Ва ақиллий йигит.\n«Пахтакор» вновь не оставил шансов «Металлургу» (Видео)\nСпорный гол, красная карточка, возвращение Жасура Абдураимова на стадион «Пахтакор» в качестве соперника - фотогалерея с матча «Пахтакор» - «Металлург»\n«Пахтакор» одержал тяжелую победу из-за ошибки арбитров


Шавкат Мирзиёга навбатдаги шапалоқ: Афғонистон ҳарбийлари 38 нафар террористни йўқ қилишибди. “Ҳаракат”: Шавкат Мирзиё истеъфога кетиши керак! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:49 - Шавкат Мирзиёга навбатдаги шапалоқ: Афғонистон ҳарбийлари 38 нафар террористни йўқ қилишибди. “Ҳаракат”: Шавкат Мирзиё истеъфога кетиши керак!\nЎзбекистонда ҳукмронлик қилаётган тожиклар режимининг бош қўғирчоқ ахборот воситаси ЎзА ҳеч қандай таҳлилсиз хабар беришича, Афғонистон ҳарбийларининг мамлакат шимолидаги вилоятларда ўтказган амалиётларда 38 нафар жангари йўқ қилинган. Хабар русларнинг “Новости” Агентлигига асосланган ва бундан аввалроқ “Толибон” ва ИШИДнинг 120 та жангариси йўқ қилингани ҳам урғуланган.\nХабарчилик тушунчасини шарманда қилаётган ЎзА бермаган таҳлилни биз берамиз.\nМаълумки, шу йилнинг бошидан бери Ўзбекистоннинг лўттибоз Президенти Шавкат Мирзиё Афғонистондаги ислом терроризмини террористлар билан музокаралар олиб бориш асосида тўхтатишни таклиф қилиб, ўзича бутун дунёга ўзини машҳур қилган эди. Шавкат Мирзиё ва Афғонистон Президенти Ашраф Ғанининг ташаббуси билан шу йил 27 мартда Тошкентда шу масалаларга бағишланган халқаро конференция ҳам ўтказилди. Аммо, “Ҳаракат” Агентлиги ўз хабарларидаги таҳлил билан Шавкат Мирзиёнинг шармандасини чиқарди. Айниқса, бизнинг қуйидаги сўзларимиз уни ўлдирди ҳисоб:\n“Исломий террористик ташкилотларнинг асосий мақсади - ҳамма мусулмон давлатларини Шариат қонунлари билан яшайдиган исломий давлатларга айлантириш, кейин уларни Халифаликка бирлаштириш, ҳамма кофирларни жисмоний йўқ қилишдир. Шундай экан, Шавкат Мирзиё террористлар билан музокаралар ўтказиб, ҳафтада 3 кун Шариат қонунлари, 3 кун дунёвий/секуляр Конституция ва 1 кун умуман қонунларсиз яшаш ҳақидагина келишмоқчими?”\nҲа, бизнинг бу ва бу каби таҳлилларимиздан кейин Шавкат Мирзиё сиёсатчи сифатида ўлиб бўлган эди. Бугунги шапалоқ ўлганнинг устига тепган қилишдан бошқа нарса эмас.\nАгар Шавкат Мирзиёда ғурур деган нарса бўлса, дарҳол Ашраф Ғанига телефон қилиб, “Кечагина гаплашдикку, террористлар билан музокаралар ўтказиб, террорни тинч йўл билан тўхтатамиз деб. Мен ҳатто ўз одамларимни террористлар билан учраштирдим, музокаралар бошланди. Тўхтат қурол ишлатишни!” деб бақириши керак. Ёки, ўзи истеъфога кетиши шарт.


iPhone 8 ва iPhone 8 Plus: флагманларга оид 8 ҳақиқат - Terabayt.Uz\niPhone 8 ва iPhone 8 Plus: флагманларга оид 8 ҳақиқат\nКеча смартфон оламининг "тош-тарозиси" бўлмиш Apple корпорацияси "Стив Жобс театри"да юбилей айфони билан бирга, iPhone 8 ва iPhone 8 Plus флагманларини ҳам тақдим қилди. Қуйида ана шу иккала смартфонларга оид маълумотларни тақдим қиламиз.\nТақдимот чоғида экранда смартфон дисплейи намойиш этилиши билан зал бир ютиниб қўйди. Боиси, iPhone 8 дизайни аввалги -- iPhone 6/6s/7 дизайнидан умуман фарқ қилмас эди ва уни барча iPhone 7s деб ўйлади.\nБироқ, бу -- iPhone 8 бўлиб чиқди.\nИккала флагманларнинг ҳам олд ва орқа корпуси махсус -- 7 қаватли ўта пишиқ шишадан тайёрлангани эълон қилинди. Бу корпусларни алюминий синч бириктириб турибди. Бу анъана илк маротаба афсонавий iPhone 4 ва 4s моделларида татбиқ қилинган эди.\nХабар берганимиздек, бу гал ҳам янги айфон самарадорликда барча смартфонларни ортда қолдирди. Боиси, iPhone 8'даги "юракча" – янги A11 Bionic процессори. iPhone 8 2 Гб, iPhone 8 Plus 3 Гб тезкор хотирага эга.\n5. Виртуал воқелик\n6. Симсиз модуллар ва алоқа\niPhone 8 смартфонида Bluetooth 5.0 симсиз алоқа стандарти ва симсиз қувват олиш технологияси татбиқ қилинган. Apple смартфонлари илк маротаба махсус док-станцияда симсиз қувват олиш стандартига эга бўлди. Бахтга қарши, бу янгилик эмас.\nСмартфонлар алоқанинг LTE Advanced ва LTE 5.0 тармоқларида ишлайди.\n7. Қанча туради?\n8. Қачондан сотилади?\n15 сентябрдан iPhone 8 ва iPhone 8 Plus'га олдиндан буюртма бериш мумкин. 22 сентябрдан эса смартфонларнинг илк партияси сотувга чиқарилади.


И.Хушевнинг Фарғонадаги бир тийинга қиммат нутқи (Йигирма биринчи мақола)\nВидео, Муаллиф ҳақида, Муносабат | 01/17/2018 6:07 PM 29813 марта ўқилди\nЮмшоккина Тожикистонни пахталаридан тукилган 20-нчи курпача кутлуг булсин.\nИсмат ака бу баланд курпачаларди устида очиги борган сари куринмай кетаяпсиз. кузимданам, кунглимданам узоклашиб кетаяпсиз.\nэхтиёт булин ака, сизи баландликка опчиккан одамлар бир кун келиб ундан кулатиб юборишлари хам мумкин.\nУйламен Исмат ака атайлаб гашимга тегиш учун ёзаяпти деб.\nАгар сизи урнизда отам булганида хам мен шу нарсаларни уни юзига айтган булардим. мени катта аками факат менга гапи утмайди ёшликдан. чунки хар сафар уни мот килардим (шахматдаям).\nхозир эсласам дадами неча марта кунглини огритганими йиглагим келади. бечара тугри углим сизи гапиз дердилар. бирор марта мени сенсирамаганлар. колган акаларими сенсирардилар. нима килай шундай булсам. куз куз киладиган давлатим йук, мана ман деган савлатим йук.\nлекин худойимга шукур давлатдан хам савлатдан хам кадлирок булган узими муносабатим фикрим бор борликка, вокеъликка нисбатан. мен афсус килмайман, бу мендаги камчилик эмас, бу менга Худойимдан берилган хислат.\nЗеро Пайгамбаримиз бекорга айтмаганлар: Хакикатни агар ёш болача айтса хам кабул килинглар, деб. медиалагерни фойдаси булган булмагани тугрисида бир киши хулоса килолмайди, лекин уни сабаб килиб сизни кукларга кутариш хам адолатдан эмас!\nХолис булинг Исмат ака!\nАхир мен сизни шу хислатингиз учун хурмат киламан, кадрлайман! Афсуски узингизни сунгги маколангизда хам медиалагерни ерни тагига тикиб ташлагансиз, лекин бир огиз узингизни нуткингизни хакикатдан буш тайёрланганлигини тан олмагансиз!\nбу энди юз фоиз тескари ташвикот Исмат ака!\nшу билан сиз узингизни мактаб, кукларга кутараётганларга мойиллигингизни яширмагансиз. аслида мен билган ва мен тан олган Исмат Хушев уша маколаси билан узини камчилигини руйи рост тан олиши ва анжумандан кейинги “МАКТОВ ШОУ”ГА бархам бериши, барча мухокамаларга катта нукта куйиши керак эди!\nафсуски бундай булмади…\nмедиалагердан кейинги “Дунё узбеклари”да чикаётган ва босилишини кутиб турган маколалар барчаси чет элдаги ватандошлар билан узбекистондаги журналистларни уртасидаги жарни кенгайтирса кенгайтиряптики бириктирмайди!\nБунга аввал улар томонидан сизга айтилган танкидлар ва сизни уларга карши уюштирган куп сериали мега томошангиз сабаб булди десам адашмайман!\nдадамни бир гапи бор эди” Инсоф берсин, кичикка хам каттага хам инсоф берсин!”\nМенимча инсофни ичида хамма нарса бор: андиша, уят, меъёр ва бошкалар. шунинг учун хамма нарсани меъёри яхши, инсоф эса меъёрга амал килишдан бошланади менимча.\nИсмат Хушевнинг Фаргонадаги бир тийинга киммат нутки хакида деб берсангиз, бирор ерини хам тахрир килмасангиз аммо лекин сизга койил колардим. Беролмайсиз. биламан. Чунки сиз биз билган олдинги Исмат Хушев эмассиз.\nУ Исмат Хушевдан хеч нарса қолмади бугун.\nУччига чиккан шухратпараст ва уз айбини тан олмайдиган мактовпараст Исмат Хушев бор бугун. Бутун дунёда севиб укиладиган машхур сайтнинг мағлуб мухарририсиз, Исмат ака.\nБу сайтнинг машхурлиги хам вактинча, кўп хаддингиздан ошманг…\nСиздан тамомила куенгли қолган мухлис\nИсмат Хушевнинг Фарғонадаги нутқи ҳақида (Йигирма учинчи мақола)\nИсмат Хушевнинг Фарғонадаги нутқи ҳақида (Бешинчи мақола)\n01/18/2018 at 4:43 AM\nИ. Хушев танкидларга муносиб камтарона жавоб бериш хислатига эгалигини билдик. Бирорта хам пичинг, аламга тўла изохларга ўшалардай ва сиздай фаросатсизлик билан муносабат билдиргани йўк-ку! ЛЕКИН УШБУ МАВЗУГА НУКТА КўЙИШ ВАКТИ КЕЛГАНИГА МЕН ХАМ КўШИЛАМАН!!!\n“Дунё ўзбеклари”дан: Бу мавзуга нуқтани Исмат Хушев эмас, ўқувчилар қўйишади. Мақолалар келишда давом этаркан, биз уларни эълон қилишга бурчлимиз…\nА. С. Пушкин мангу тирик:\nЛокайд кабул этавер мадху тухмат барисин, Ахмок билан эса учакишма хеч!


Ҳаёт учун энг зарур 6 элементнинг ҳаммаси кометада мавжудлиги тасдиқланди » Ўзбекистон янгиликлари – Zamin.uz\n, 19 2021, 20:07\n30 ноя, 00:30 1 843 Дунё\nФосфор борасида яқин-яқингача тушунарсиз ҳолат сақланиб қолаётган эди. Ёш юлдузлар ва кометалар атмосфераси атрофида муайян миқдорда газ ҳолатидаги фосфор мавжудлиги аниқланди. Лекин бу кимёвий элементнинг катта миқдорда Ерга ёки бошқа сайёрага етиб келиши учун у қаттиқ шаклда бўлиши лозим эди. Олимларнинг ушбу кашфиёти ҳаёт шаклланиши учун зарурий кимёвий элементларнинг қандай тарқалишини тушуниш йўлида ўта муҳим кашфиёт бўлди.\nМарсда ҳаёт борлигининг янги далиллари топилди 09 апр, 11:55\nЎзга сайёраларда ҳаёт бўлиши эҳтимоли биз ўйлагандан юқорироқ 21 окт, 16:48\nЎзга сайёраликлар борлигига ёхуд Жуманазар акага ишониш учун 10 сабаб 15 окт, 18:18\nЭкзосайёрада сув буғи аниқланди. Буни ҳаёт нишонаси дейиш мумкинми? 13 сен, 16:18\nЮпитерда ҳаёт борми? 17 мая, 16:22\nНАСА олимлари «55 Қисқичбақа» юлдузлар тизимида ҳаёт қурса бўладиган сайёра борлигини аниқлашди… 20 ноя, 15:30


Ҳижрий 1-асрда Ўрта Осиё ҳудудида исломий фатҳларни амалга оширган буюк ислом саркардаси Қутайба ибн Муслим ал-Боҳилий 49-ҳижрий, 669 милодий йилда Ироқда амир ва саркардалар оиласида дунёга келди. Унинг тўлиқ исми Абу Ҳафс Қутайба ибн Муслим ибн Амр ибн Ҳусойн ал-Боҳилийдир. Отаси Муслим ибн Амр Ироқ волийси Мусъаб ибн Зубайрнинг ҳамсуҳбатларидан эди.\nҚутайба ёшлигидан от минишни ўрганиб, моҳир чавандоз бўлиб етишди. У болалик чоғлариданоқ қилич ва найзаларга ошно эди. Отда чопишни жуда яхши кўрарди. Бундан ташқари Қутайба болалик давридаёқ илм ўрганишга киришди ва тез фурсатда Қуръонни, фиқҳни ҳамда жанг санъатини мукаммал тарзда ўзлаштирди.\nИроқ минтақаси ўша пайтларда фитна ва инқилоблар ўчоғига айланиб қолган эди. Шунинг учун ҳам Ироққа волий бўлган ҳар бир шахс аҳолининг инқилобий имкониятларидан исломни кенг ёйишда фойдаланар эди. Шу сабабли бу диёр шарқий ўлкаларга жанговар қўшинларни юборадиган ҳарбий база ҳисобланарди.\nҚутайба ҳам ўсмирлик чоғларидан бошлаб мазкур ҳарбий ҳаракатларда иштирок эта бошлади. У мазкур юришлар давомида ўзининг нақадар шижоатли жангчи эканлигини, беназир етакчилик қобилияти борлигини намойиш қилди.\nЎша кезларда Қутайба буюк саркарда Миҳлаб ибн Абу Суфранинг назарига тушиб қолди. Миҳлаб, ўз навбатида, қўмондонликни уддалай оладиган, жанг санъатини яхши эгаллаган кишиларни дарров пайқаш қобилиятига эга эди. У Қутайбанинг ҳам келажакда буюк фотиҳ ва қўмондон бўлиб етишишини англаб етди ва Мусъаб ибн Зубайрдан сўнг Ироқ волийлигига тайинланган Ҳажжож ибн Юсуф ас-Сақафийга Қутайбага алоҳида аҳамият қаратиш лозимлигини тавсия қилди. Ўз навбатида Ҳажжож ҳам паҳлавон, шижоатли ҳамда қўшинга етакчилик қила оладиган кишиларни жуда яхши кўрар эди. У Қутайбани ҳар томонлама синаб кўриш мақсадида унга бир нечта муҳим топшириқларни берди. Қутайба эса Ҳажжожнинг топшириқларини керагидан ортиқ қилиб бажариб, унинг ишончини тўлиқ оқлади.\nХалифа Абдулмалик ибн Марвон даврида Ҳажжож Қутайбани аввал Рай, кейинчалик Хуросонга волий қилиб тайинлади. Хуросон у пайтларда Ироқ ўлкасининг қўл остида эди. Албатта, Қутайбанинг Хуросонга волий этиб тайинланишида Ҳажжожнинг ҳам катта ҳиссаси бор. Ҳажжож урушдан бошқа нарсани билмайдиган одам эди. Табиатида жангчилик ва қўмондонлик хислати бўлган Қутайба милодий 705 йилда Хуросонга волий бўлди.\nҲарбий фаолиятининг бошланиши\nҚутайбанинг ҳарбий фаолияти ҳижрий 86-йилда бошланди. Чунки бу пайтда Ҳажжож уни Хуросонга волий қилиб тайинлаган эди. Хуросон у пайтларда ҳали фатҳ қилинмаган эди. Хуросонга аввал Миҳлаб ибн Абу Суфра ҳижрий 78-йилдан то 86-йилгача волий бўлган эди. Ҳажжож Шарқ ўлкаларини фатҳ этиш учун Қутайбадан яхшироқ номзодни топа олмади. Шундай қилиб бу муҳим ишга Қутайба масъул этиб тайинланди.\nМиҳлабнинг ўзига хос жанг санъати бор эди. Яъни, у душман қўшинига тезкорлик билан қақшатқич зарбалар берар, уларни бир лаҳза ҳам ҳужумни қайтариш мақсадида режа тузишларига ва тўпланишларига имкон қолдирмас эди. Қутайба ҳам Миҳлабнинг тактикаси бўйича ҳаракат қилди. Лекин Қутайбанинг Миҳлабдан ажралиб турадиган бир хусусияти бор эди. У бир ҳарбий амалиётни бажариш олдидан махсус режа тузиб, аниқ мақсад қўйиб, ўша мақсадни амалга оширишга бор куч ва ғайратини сафарбар этарди.\nХуросонга волий бўлган Қутайба ўз қўшинига унинг шимолига юришга буйруқ берди. Қўшин Хоразм, Сижистон каби шаҳарларни фатҳ қилди.\nШундан кейин у Самарқандга қараб юрди. Самарқандни бир неча кун қаттиқ қамал қилганидан сўнг шаҳар аҳолиси Қутайба билан катта мол эвазига сулҳ тузишга мажбур бўлди. Самарқанд аҳолиси унинг аскарлари билан қаттиқ жанг қилди. Охир оқибат енгилгач, Қутайба қўшини Бухоронинг сўнгги шаҳри бўлмиш Пойкент тарафга юрди.\nБухоро аҳолиси ўша пайтларда суғдлар деб аталар эди. Қутайба суғдлардан ҳам қўшин тўплаб, Бухорони ҳар тарафдан ўраб олди. Қутайбанинг душман тарафдан яъни, суғдлардан айғоқчилари бор эди. Бухороликлар ўзларининг ҳамшаҳарлари бўлмиш ўша айғоқчилардан кўп мол эвазига Қутайбани бу шаҳардан буриб юборишни илтимос қилдилар. Жосуслар келишувга биноан Қутайбанинг Бухорога киришига халал беришарди. Айғоқчиларнинг сотилганини сезган Қутайба уларнинг ҳаммаларини қатл қилди. Кейин қўшинини Бухорога шижоат билан киришларини қаттиқ тайинлаб, олға юришга ундади. Натижада жуда даҳшатли жанг бўлди. Бухоро фатҳ этилиб, сон-саноқсиз мол-дунё ўлжа сифатида қўлга киритилди.\nКейин қўшин Син (Хитой) тарафга қараб юрди. Син чегарасидаги шаҳарларни бирин-кетин фатҳ қилди. Фатҳ бўлган шаҳарларга жизя солиғи солди. Қашғар шаҳрини ўзининг Шарқ минтақасидаги ҳарбий базасига айлантирди. Бунгача ҳеч ким бу шаҳарга, умуман, Шарқ томонларга келмаган эди.\nШундай қилиб Мовароуннаҳрнинг барча шаҳарлари Қутайбага бўйинсунди. Қутайба бу мақсадга етиш учун 13 йил қўлидан қурол қўймай жанг қилди. Бу орада Валид ибн Абдулмалик вафот этиб, ўрнига унинг укаси Сулаймон ибн Абдулмалик халифа бўлди. Қутайба билан Сулаймоннинг ўртасида аввалдан келишмовчилик бор эди. Унинг халифа бўлганидан Қутайбанинг ғазаби келиб, унга қарши бош кўтарди. Натижада кичкина келишмовчилик катта душманликка айланди.\nҚутайба ва турк қабилалари\nАраблар Шарқ томонларга илк юришини бошлаган пайтда бу диёрларда асосан икки миллат: сосоний форслар ва турклар яшар эди. Мурғоб дарёси икки миллат ўртасини ажратиб турувчи чегара эди.\nФорслар хулафои рошидинларнинг давридаёқ исломга кирган эди. Аммо турклар сон жиҳатидан ҳам, минтақа жиҳатижан ҳам форслардан устун эди. Ўша пайтда турк қабилаларига асосан Мовароуннаҳр турклари, Қорахитой турклари, Кавказ турклари, Болгар турклари, Мўғул турклари кирар эди. Мурғоб дарёсининг шарқидаги ва Мовароуннаҳрдаги туркларнинг исломга киришида Қутайбанинг катта ҳиссаси бор.\nСулаймонга қарши бош кўтариши ва ўлдирилиши\nЮқорида айтганимиздек, Қутайба Ҳажжожнинг қўмондонларидан бири эди. Сулаймон Ҳажжожни қанчалик ёқтирмаслигини Қутайба яхши билар эди. Сулаймон халифа бўлганда, Қутайба Ҳажжожга бирор зарар етишидан қўрқди. Чунки, Валид ибн Абдулмалик ўзидан кейин халифаликни ўғлига қолдириб, укаси Сулаймонни валиаҳдликдан бўшатмоқчи бўлганда Ҳажжож Валид тарафида турган ва унинг ёнини олган эди. Шу сабабли Сулаймон Ҳажжождан бу қилмиши учун ўч олиши мумкин эди. Қутайба мана шундан қўрқди ва Сулаймонга қарши юриш бошлади.\nЮришдан аввал у Сулаймонга 3 та мактуб юборди. Уларнинг биринчисида янги халифани мансаб билан муборакбод этди ва Абдулмалик билан Валидга қанчалик содиқ ва итоатгўй бўлганини, агар мансабдан четлатмаса, янги халифага ҳам шу тарзда итоатда бўлишини билдирди.\nИккинчи мактубида у ўзининг қилган фатҳлари, ажам подшоҳлари уни қанчалик ҳурмат қилишини, қадри нақадар улуғлигини, қалбларида унга нисбатан ҳурмат билан бирга қўрқув ҳам борлигини, ўзидан олдин волий бўлган Миҳлабнинг яхши ишламаганини ва агар ўша Миҳлабнинг ўғли Язид Хуросонга волий қилиб юбориладиган бўлса, у ҳам яхши иш олиб бормаслигини, уни бу мансабга ўтириб улгурмасиданоқ ағдариб ташлашини айтди.\nУчинчи мактубда эса, халифани мансабдан олиб ташлашини билдирди. Бир ишончли кишининг қўлига мактубларни бериб, унга: “Биринчи мактубни олиб борганингда, Язид ҳам ўша ерда бўлса, мактубни халифага бер. Халифа мактубни ўқиб бўлиб, кейин уни Язидга узатса, халифага иккинчи мактубни бер. Агар иккинчи мактубни ҳам ўқиб бўлиб, Язидга узатса, халифага учинчи мактубни ҳам бер. Борди-ю, биринчи мактубни Язидга бермаса, унда қолган икки мактубни уларга кўрсатма, ўзингда сақлаб қўй” деб тайинлади.\nЭлчи бориб, биринчи мактубни халифага узатди. Халифа мактубни ўқиб бўлиб, Язидга узатди. Элчи иккинчи мактубни халифага тутқазди. Халифа уни ҳам ўқиб бўлиб, Язидга узатди. Кейин элчи учинчи мактубни халифага узатди. Халифа бу мактубни кўргач, ранги ўзгариб, ғазабланди ва Қутайбанинг элчисининг қўлидан тутиб, ўзи билан бир кеча олиб қолди. Кечаси халифа элчини чақириб, унга Қутайбанинг ўрнига Хуросон волийси қилиб тайинлашини айтди.\nБу пайтда Қутайба Сулаймонни тахтдан ағдариш учун ҳаракатни бошлаб юборган эди. Унинг атрофида халифага қарши жуда кўп сонли қўшин тўпланиб, энди юрмоқчи бўлиб турганида, аскарларидан бири бўлмиш Вакиъ ибн Ҳассон Тамимий ҳижрий 96, милодий 715 йилда Қутайбани хоинларча ўлдирди. Шу билан Қутайбанинг халифага қарши юриши бостирилди. Баъзи ривоятларда эса, Қутайба халифага қарши исён кўтармагани, балки айрим мансабпараст ҳасадгўйлар суиқасд уюштириб, Қутайбани ўлдиришгани айтилади. Унинг қабри ҳозирги Андижон вилояти, Жалолкудуқ туманидаги Қиличмозор деган мавзеда жойлашган.\nАллоҳ таоло юртимизнинг ислом дини билан шарафланишида асосий сабабчилардан бўлган ва беназир хизматлар қилган Қутайба ибн Муслим раҳматуллоҳи алайҳни муносиб тақдирласин.


Ўзбекистонликларни мактабларда бўлаётган зўравонликлар ташвишлантирмоқда – cabar.asia Ўзбекистонликларни мактабларда бўлаётган зўравонликлар ташвишлантирмоқда – cabar.asia\nСентябр ойининг охирларида муҳокамалар порталида “Маиший зўравонликни олдини олиш ҳақидаги” қонун лойиҳаси очиқ музокарага қўйилди. Ҳужжатда мазкур муаммони ечиш бўйича маълум қадамлар назарда тутилган.\n“Мазкур лойиҳа мамлакатимиз учун катта қадам ва бу нарса тараққий этиши лозим, – дейди бошланғич синфлар ўқитувчиси Рано Макаренко. – Ҳужжатда Халқ таълими ва Олий таълим вазирликларига психологлар ва педагогларнинг малакасини ошириш курсларига “Суицидология асослари” фанини киритиш бўйича кўрсатма берилган. Аммо педагогик кадрлар учун конфликтли ҳолатларни енгиш модулига эга бўлиш муҳим, ва шунинг учун “Конфликтология асослари”ни киритилиши мақсадга мувофиқ бўларди”.\n“Жабрланувчи”, “жафокор” ва “кузатувчилар” – ушбу иштирокчиларнинг барчаси тажовузкорликнинг оқибатларига дуч келади. Кимдир ўзига бўлган ишончини йўқотади, кимдир бошқаларнинг ҳис-туйғуларига бефарқ бўлиб қолади, яна кимдир қўрқадиган бўлиб қолади. Лекин, афсуски, одамларнинг кўплари ўзини қурбон қилишни хоҳламайди, баъзилар эса бу вазиятга бефарқ қарайди. Ҳатто баъзи ота-оналар ва ўқитувчилар ҳам зўравонликларга кўз юмишади.\n“АҚШ ва Европа мактабларида махсус қўлланмалар мавжуд. Ушбу қўлланмаларда мактаб ходимлари, ўқувчилар ва ота-оналар зўравонлик билан боғлиқ бўлган ҳолатларда қай тарзда ҳаракат қилишлари ҳақида ёзиб қўйилган. Болалар зўравонликка учраса, қаерга мурожаат қилишларини билишади. Ҳар бир мактабда медиатор бўлиши керак. Медиатор – бу конфликтология масалалари бўйича кенг билимга эга бўлган ижтимоий ходим ёки педагог-психолог. Ушбу ходим ўқувчилар орасида медиаторлар гуруҳини шакллантириш, зўравонлик ҳолатларини аниқлаш ва можароларнинг ечимини топиш билан шуғулланади”, – дейди Рано Макаренко.\n“Исроил мактабларида ўқитувчи ўқувчининг ота-онасига қўнғироқ қилиб, уларнинг фарзанди қанча кўп жилмайиши, руҳий ҳолати ҳақида хабар бериб туради. Ўқитувчи боланинг кайфияти ўзгарганини ҳис этиши ва унинг ота-онаси билан биргаликда бунинг сабабини топиши керак. Афсуски, бизда ўқитувчилар таъқибга учраган ўқувчиларни назардан четда қолдиришлари мумкин, чунки кўп синфларда болалар сони қирқдан зиёд. Педагоглар етишмаслигидан кўплар икки смена бўлиб ишлайди, бундан ташқари улар ҳужжат тўлдиришади, тўгараклар ўтказишади ва бошқа бюрократик талабларни бажаришга ҳаракат қилишади. Ва бунинг учун етарлича маош олишмайди”, – дейди Макаренко.\n“Бутун дунёда болага муаммолари ҳақида гапиришига имкон беришади. Бизда эса, ўқитувчилардан бошлаб, то ота-оналаргача, болага ўзингни муаммоингни ўзинг ҳал қил, чақимчилик қилма, дейишади. Зўравонликка учраган болага ҳеч ким ёрдам бермайди, уни таъқиб қилганлар эса жазосиз қолишади. Болалар ёрдам сўраш ва ёрдам олиш ҳуқуқига эга эканликларини билишлари керак. Катталар милицияга ёки шифокорга мурожаат қилгани каби, болалар ҳам ота-оналарига, ўқитувчиларига ёки бошқа жавобгар шахсларга ўз муаммоларини айтиб беришлари лозим”, – дейди психолог.\n“Ўқитувчилар, худди ота-оналар сингари, жавобгар ҳисобланишади. Менинг тажрибамда таъқибга кўпинча айнан ўқитувчилар, тарбиячилар ёки ота-оналар йўл очиб беришади. Ёрдам беришмагани ҳам майли, лекин синфда бир болани танлаб олиб, уни таъқиб қилишни бошлашади, ва шу йўл билан ўзларининг қандайдир қийинчиликларини бартараф этишга уринишади. Жавобгарлик доимо катталарнинг бўйнида, болалар фақатгина биз яратган шароитдан келиб чиқиб ҳаракат қилишади”, – дейди Натрошвили хулоса сўнгида.


Бобомурод Абдуллаев 8-сентябргача Бишкекда ҳибсда сақланади - uzpress\n9-август куни Бишкекда қўлга олинган тошкентлик журналист ва блогер Бобомурод Абдуллаев Қирғизистон Миллий хавфсизлик давлат қўмитасининг тергов ҳибсхонасида сақланмоқда.\nҚамоққа олинган шахснинг адвокати Тимур Султоновнинг “Фарғона” га маълум қилишича, қарор бугун, 10-август куни Қирғизистон пойтахти Первомайский туман судида эълон қилинган. Абдуллаев 8 сентябргача тергов ҳибсхонасида қолади.\nАбдуллаевнинг барча адвокатлари ошкор қилмаслик тўғрисидаги қоғозларга имзо қўйишган, шунинг учун журналистга қандай айбловлар қўйилгани номаълум. Журналист Ўзбекистон расмийларининг сўровига биноан Минск конвенцияси асосида қўлга олинганлиги тасдиқланган.\nБобомурод Абдуллаев БМТнинг Қочқинлар ишлари бўйича Олий Комиссариятининг Бишкекдаги ваколатхонасига бошпана сўраб мурожаат қилгани маълум бўлди.\nҚирғизистон Туркия билан мунтазам рейсларни тикланди, Қувайт ва Ўзбекистон авиакомпаниялари мунтазам рейсларни тикламоқчи


Юнусобод туманида ниқоб таққан номаълум шахслар 4 туп дарахтни кесиб ташлашди. Участкани аукционда сотиб олган тадбиркор дарахтларнинг кўчирилишига рад жавобини берган экологлар устидан шикоят қилган.\n10 январга ўтар кечаси Тошкент шаҳрининг Юнусобод тумани Амир Темур ва Чинобод кўчалари чорраҳасидаги бир неча сотих майдондаги арчаларга яна ҳужум қилинди. Ўзбекистон Экология ва атроф-муҳитни муҳофаза қилиш давлат қўмитаси матбуот хизмати хабарига кўра, ниқобдаги номаълум шахслар 4 туп элдор қарағайини кесиб қочган.\n2021 йил декабрида ҳам Отчопар маҳалласидаги 18 туп дарахтнинг 10 тупи номаълум шахслар томонидан ярмигача арралаб кетилганди. Уларнинг навбатдаги уриниши одамлар арра овозини эшитиб чиққанидан кейин чала қолган.\n«Юнусобод туманидаги Амир Темур ва Чинобод кўчалари чорраҳаси ёнидаги бир неча сотихлик жойда 18 дона элдор қарағайи яшнаб турганди. Шу ерни аукцион орқали қўлга киритган фуқаро эса бу дарахтларни бошқа жойга кўчиришга рухсат беришни сўраб мурожаат қилган. Тошкент шаҳар Экология ва атроф-муҳитни муҳофаза қилиш бошқармаси бунга рад жавобини бергандан кейин турфа ўйинлар бошланди.\nДастлаб номаълум кимсалар томонидан тунда 10 та дарахт ярмигача арралаб кетилди. Экологлар эса ушбу дарахтларни қуритмасдан сақлаб қолиш мақсадида Ботаника институти мутахассисларини жалб қилган ҳолда агротехник тадбирларни олиб бориб, уларни асраб қолиш чораларини кўришди.\nЛекин табиатга ваҳшийлик қилишни касб қилган кимсалар орадан маълум вақт ўтгандан кейин қора ниқобда яна кечаси шу атрофда пайдо бўлишади. 4 та дарахтни кесиб, воқеа жойидан қочиб қолишади. Бу ернинг эгаси Ж.Г. эса экологлар устидан ҳуқуқни муҳофаза қилиш органларига шикоят йўллаган. Нима эмиш, дарахт кўчирилишига рухсат берилмагани туфайли унинг ҳуқуқлари бузилганмиш. Суд эса ушбу аризани қаноатлантиришни рад этган.\nҲозирги кунда мазкур ҳолат бўйича тузилган махсус ишчи гуруҳи қайд этилган манзилда батафсил ўрганиш ишларини ўтказиб, содир бўлган ҳолатга қонуний баҳо бериш учун тўпланган ҳужжатлар Юнусобод туман прокуратурасига топширилди. Тунда дарахтларга атайин шикаст етказаётганларни топиш мақсадида ички ишлар органлари билан ҳамкорликда режали тадбирлар амалга оширилмоқда.\nЎрмон фондига кирмайдиган дарахтларнинг кесилишига жорий этилган мораторий муддатсиз даврга узайтирилган вақтда юз берган бу ҳолатни ҳеч нарса билан оқлаб бўлмайди. Қўмита раҳбарияти ҳуқуқбузарларга нисбатан тез кунда қатъий чоралар кўрилишини изчил назорат қилади ва бу ҳақда жамоатчиликка ахборот бериб боради», дейилади қўмита хабарида.\nДекабрда 10 туп дарахт кесилгач, экологлар мутахассисларни жалб қилган ҳолда зарарланган дарахтларни сақлаб қолиш учун агротехник тадбирларни амалга оширган.\n2021 йил апрелида Kun.uz сайтида ушбу арчазор атрофидаги низо тафсилотлари ёритилганди. Унда 30дан ортиқ арча шу атрофдаги кўп қаватли уйларда яшовчи аҳоли томонидан 2010 йилда экилгани, 2020 йилда бу жойни тадбиркор аукцион орқали қўлга киритгани, сўнг Тошкент шаҳар ҳокимининг қарори билан ер унга бириктириб берилгани ҳақида айтилганди.\nНизоли ҳудудни сотиб олган тадбиркор Жалолиддин Газибоев 115 кв метр бўлган мазкур ҳудудни (қарийб 2 сотихлик дарахтзорнинг асосий қисми) 2020 йил ёзида аукцион орқали 976 миллион сўмдан зиёд маблағ эвазига сотиб олганини айтган.\nҲужжатларда ер офис биноси ва новвойхона қуриш учун тақдим этилгани кўрсатилган.\nУчасткага туташ кўп қаватли уйлар аҳолиси қурилишга қарши чиққан. Тошкент шаҳар Экология ва атроф-муҳитни муҳофаза қилиш бошқармаси дарахтларни кўчириб ўтказишни рад этган.\n10 январь куни тунда ҳодиса жойига Экоқўмита раиси ўринбосари Жусипбек Казбеков бошчилигидаги қўмита вакиллари ташриф буюрган.\n«Ҳар бир ниҳол давлат муҳофазасида эканлиги, табиатга нисбатан ваҳшийларча муносабатда бўлаётганлар қонун олдида жавоб бериши муқаррарлиги таъкидланди. Пойтахтимизнинг ҳар бир ҳудуди тун-у кун экологларнинг қатъий назорати остига олинган бўлиб, қонун устуворлиги сўзсиз таъминланиши борасида ишчи гуруҳ томонидан яна бир бор фикр юритилди», дейилади қўмита хабарида.\n«Кўзбўямачилик давом этяпти» — президент «Яшил макон» лойиҳасидаги камчиликлар ҳақида


Владимир Путин ва Дональд Трамп Шавкат Мирзиёевга кутлов йуллади – КУН УЗ\nГлавная / Сиёсат / Владимир Путин ва Дональд Трамп Шавкат Мирзиёевга кутлов йуллади\n29.08.2019\tСиёсат Comments Off on Владимир Путин ва Дональд Трамп Шавкат Мирзиёевга кутлов йуллади 53 Показы\nМамлакатимиз мустакиллигининг 28 йиллиги муносабати билан Узбекистон Республикаси президенти Шавкат Мирзиёев номига хорижий давлатлар рахбарларидан самимий кутловлар келмокда.\nУзА’нинг ёзишича, уларда давлат рахбарига муваффакиятлар, Узбекистон халкига равнак ва фаровонлик тилаб, эзгу истаклар изхор этилган.\nХитой Халк Республикаси раиси Си Цзиньпиннинг кутловида шундай дейилган:\n“Узбекистон Республикаси давлат мустакиллигининг 28 йиллиги муносабати билан Хитой хукумати ва халки номидан, шахсан уз номимдан Сизга ва дуст Узбекистон халкига самимий табриклар ва энг эзгу тилаклар билдиришга ижозат бергайсиз.\nМен Хитой – Узбекистон муносабатларини ривожлантиришга катта эътибор каратиб келмокдаман, Сиз билан уртамиздаги самарали ишчан ва шахсий алокаларни юксак кадрлайман.\nСиз билан сиёсий узаро ишончни мустахкамлаш, икки мамлакат ва халклар фаровонлиги учун Узбекистон ва Хитой уртасидаги хар томонлама стратегик шериклик муносабатларини узлуксиз ва изчил ривожлантиришга эришиш максадида “Бир макон, бир йул” лойихасини амалга ошириш буйича хамкорликни чукурлаштиришга биргаликда саъй-харакат килишга тайёрман.\nДуст Узбекистонга тараккиёт ва куч-кудрат, халкингизга бахт-саодат ва фаровонлик тилайман.”.\nРоссия Федерацияси президенти Владимир Путин шундай ёзади:\n“Миллий байрам – Узбекистон Республикасининг Мустакиллик куни муносабати билан энг самимий табрикларимни кабул килгайсиз.\nМамлакатингиз иктисодий ва ижтимоий тараккиёт борасида гоят салмокли ютукларни кулга киритди. Узбекистон хакли равишда дунё майдонида юксак нуфузга эга булиб бормокда, минтакавий ва халкаро масалаларда конструктив роль уйнамокда.\nДавлатларимиз уртасидаги азалий анъанавий дустлик, узаро хурматга асосланган муносабатлар барча сохаларда изчил ривожланаётганини катта мамнуният билан таъкидлайман.\nИшончим комилки, биз бундан кейин хам халкларимиз фаровонлиги, Марказий Осиё минтакасида баркарорлик ва хавфсизликни таъминлаш йулида стратегик шериклик ва иттифокчилик муносабатларини янада мустахкамлашда давом этамиз.\nСизга, хурматли Шавкат Миромонович, чин юракдан сихат-саломатлик ва муваффакиятлар, барча юртдошларингизга фаровонлик ва тараккиёт тилайман.”.\nУз навбатида, Америка Кушма Штатлари президенти Дональд Трамп куйидагича кутлов йуллаган:\n“Сизни ва Узбекистон халкини Америка халки номидан 1 сентябрь – мамлакатингиз мустакиллигининг 28 йиллиги муносабати билан табриклайман.\nСизнинг Ок уйга ташрифингизни ёдга олиб, мамлакатларимиз уртасида сунгги йилларда мустахкамланиб бораётган стратегик мулокотларни юкори бахолашимни таъкидлашни истар эдим.\nШунингдек, Сизнинг Узбекистон ахлига хизмат килувчи янада мустахкам, шаффоф ва масъулиятли ташкилотлар яратиш оркали мамлакат келажагига содиклигингизни кадрлайман.\nСизнинг муваффакиятли ютукларингизда шерик булишдан гурурланамиз.\nСизга ва Узбекистон халкига келгуси йиллар баркарор ва самарали булишини тилайман. Янада якинрок хамкорликни кизгин кутиб коламан.”.\nХабарда кайд этилишича, кутловлар келиши давом этмокда.\nПред. «Камолон» махалласидаги икки кушни уйда ёнгин содир булди\nСледующая Хорижий давлатлар рахбарлари Шавкат Мирзиёевга кутлов йуллади\nТрамп Эронга харбий зарба берилиши мумкинлигини айтди


«Ашаддий қоидабузарларни уч, беш йилга ҳайдовчилик ҳуқуқидан маҳрум қилиш керак» - блогер «Малибу» воқеасига муносабат билдирди\n20:48 / 13.01.2022\nНикита Макаренконинг фикрича, ашаддий қоидабузарларни уч, беш йилга ҳайдовчилик ҳуқуқидан маҳрум қилиш керак.\nТошкентда ички ишлар ходимлари йўл қоидаларини қўпол бузган “Малибу”ни тўхтатиш учун қурол қўллагани хабар қилинган, автомобиль ҳайдовчиси UzReport TV'га берган интервьюсида воқеадан олдин Билдирсойда дам олиб, ароқ ва пиво ичиб, “ўчиб қолгани”ни айтганди. Журналист ва блогер Никита Макаренко мазкур ҳолатга муносабат билдирди.\n“Бизнинг давлатимиз – дунёдаги энг либерал давлат!\nҚаранг. Бизда қаҳрамон бор. 7 январ куни ўқ отиб тўхтатилган “Малибу”нинг маст ҳайдовчиси.\nУ 2006 йилда ЙТҲ содир этгани учун жиноят иши очилиб судланган. Иш ярашув билан тугаган. 2007 йилда яна ЙТҲ бўйича судланган. Иш амнистия доирасида тугатилган. 2021 йилда 7,9 миллион сўмлик жаримага тортилган ва ҳеч нарса бўлмади – пулини тўлаб, ялло қилмоқда.\nЭнди эса 219-модда – “бўйсунмаслик” бўйича судланади. Бунинг учун БҲМнинг 50 бараваридан 100 бараваригача жарима солинади.\nҲаттоки, ҳайдовчилик гувоҳномаси ҳам олиб қўйилмайди! Амаки яна сайр қилишда давом этади”, дея эътироз билдирган блогер.\nМакаренконинг фикрича, уни уч, беш йилга ҳайдовчилик ҳуқуқидан маҳрум қилиш керак.\n“Қоида бузишлар йиғилиб, узоқ муддатга ҳайдовчилик гувоҳномасидан маҳрум қилинишга олиб келиши керак. Қайтадан ўқиб, имтиҳон топшириши лозим. Ҳозиргидек пулини тўлаб, йўлида давом этиш эмас.\nРоссияда 1 январдан жорий этилганидек, такроран тезликни қасддан оширгани ёки қарама-қарши йўлга чиққани учун уч йилдан беш йилгача озодликдан маҳрум қилиш керак.\nБиз жуда либерал давлатмиз. Барча қотилларни қатъиян огоҳлантирамиз ва қўйиб юборамиз”, дея хулоса қилади Макаренко.\nМаълум қилинишича, мазкур ҳайдовчига нисбатан Юнусобод туман прокуратураси томонидан Жиноят кодексининг 219-моддаси (Ҳокимият вакилига ёки фуқаровий бурчини бажараётган шахсга қаршилик кўрсатиш) асосида очилган иш бўйича тергов кетмоқда.\n09:55 / 08.01.2022\nТошкентда ички ишлар ходимлари «Malibu» ҳайдовчисига нисбатан ўқотар қурол қўллади


ТАРҒИБОТ-ТАШВИҚОТ ИШЛАРИНИ КУЧАЙТИРИШ - Ўзбекистон овози газетаси\nТАРҒИБОТ-ТАШВИҚОТ ИШЛАРИНИ КУЧАЙТИРИШ\nпартия дастурий мақсадларини ривожлантиришда муҳим ўрин тутади\nСиёсий партия ғояси, дастурий мақсадларини аҳоли ўртасида тарғиб қилиш, тарафдорларни кўпайтиришда тарғиботчилар гуруҳлари зиммасига катта масъулият юкланади. Сиёсий партиялар ўртасида кураш кучайиб бораётган ҳозирги шароитда тарғибот ишлари таъсирчанлигини ошириш нималарга боғлиқ?\nЎзХДП Марказий Кенгаши ва Сурхондарё вилоят кенгаши ҳамкорлигида ўтказилган ўқув-семинарда бу масалага жиддий эътибор қаратилди. Унда партия Марказий Кенгаши масъул ходимлари, халқ депутутлари Сурхондарё вилоят, туман, шаҳар Кенгашларидаги партия гуруҳлари аъзолари, экспертлар, тарғиботчилар ва ОАВ ходимлари иштирок этди.\nСеминарда партиянинг Сайловолди дастурий мақсадларини тарғиб қилишда замонавий коммуникация, сиёсий технологиялардан кенг фойдаланишни йўлга қўйишга зарурат кучайиб бораётгани, шунингдек, етакчилар нотиқлик санъатини оширишга эътибор қаратиш лозимлиги таъкидланди.\nИброҳим ЁҚУБОВ, ЎзХДП Сурхондарё вилоят кенгаши раиси, халқ депутатлари вилоят Кенгашидаги партия гуруҳи раҳбари:\n— Биз вилоят ҳамда туман партия кенгашларидаги тарғиботчилар гуруҳлари фаолиятини кучайтиришга алоҳида эътибор қаратаяпмиз. Айни пайтда вилоятда ЎзХДПнинг 33 мингдан ортиқ аъзоси бор. Жойларда 138 нафар тарғиботчи 15 та гуруҳга бўлиниб, фаолият кўрсатмоқда. Менда иккита таклиф бор. Биринчидан, тарғиботчилар гуруҳлари сафига хотин-қизлар ва ёшларни кўпроқ жалб қилиш лозим. Чунки, жойларда хотин-қизлар ва ёшларга дахлдор масалалар нисбатан кўп. Улар билан айнан уларнинг муаммоларини яхши биладиган кишилар мулоқот ўтказса, самаралироқ бўлади. Шу билан бирга олис қишлоқ ва маҳаллаларда истиқомат қилаётган аҳоли билан учрашувларни кўпроқ ташкил қилиш муҳим аҳамиятга эга. Одамлар билан суҳбатлашганда уларни қизиқтираётган масалаларни партиямиз ғоялари билан боғлаб тушунтириш керак.\nТўра ЗОИРОВ, ЎзХДП Термиз туман кенгаши раиси:\n— Ҳудудий партия ташкилотларида фаоллар, депутатлар, олимлар ва мутахассислардан иборат тарғиботчилар гуруҳлари тузилган. Уларнинг асосий вазифалари юртимизда бўлаётган ўзгариш ва янгиланишлар, олиб борилаётган ислоҳотлар, партия дастурий мақсад ҳамда вазифалари, мафкураси ва сиёсатининг мазмун-моҳиятини аҳоли, электорат вакилларига тушунтириш, уларнинг бу борадаги фикрларини ўрганишдан иборат.\nОдамлар орасига кириб, улар билан мулоқот қилиш, фикр алмашиш осон иш эмас. Аввало, электорат орасида турли учрашувларни ташкил этишдан мақсадимиз аниқ бўлиши керак. Бирданига ЎзХДПнинг ғоялари ҳақида гап очсангиз сизни ҳамма бажонидил тингламаслиги мумкин. Чунки ҳар бир инсон, ҳар бир оиланинг биринчи, иккинчи ва ҳоказо даражали ташвишлари бор. Юқорида тўғри айтилди, биз партиямиз сиёсати тарғиботини уларнинг ҳаётига боғлаб тушунтирсак, мисоллар билан фикримизни исботлаб берсаккина бизни тинглашади, икки томонлама мулоқотнинг самараси юқори бўлади.\nАҳрор МЕЛИЕВ, Денов маиший хизмат кўрсатиш касб-ҳунар коллежи директори ўринбосари, ЎзХДП фаоли:\n— Тарғиботчи қайси аудиторияга кираётганига қараб мавзулар бўйича алоҳида тайёргарликка эга бўлиши керак. Мисол учун, ёшлар билан учрашув дейлик. Нотиқ, аввало, ёшларнинг ҳаётини яхши билиши, ютуқлари-ю муаммоларидан чуқур хабардор бўлиши шарт. Аксинча бўлса аудитория уни қабул қилмайди.\nМаълумки, бугунги ҳаётимизни замонавий технологияларсиз тасаввур қилиб бўлмайди. Шундай экан, тарғибот ишларини нафақат учрашувлар ташкил этиш йўли билан, балки замонавий ахборот-коммуникация технологиялари воситасида махсус дастурлар орқали ҳам олиб бориш бугунги куннинг муҳим талабидир.\nИсмоил БОТИРОВ, Термиз Археология музей директори, ЎзХДП фаоли:\n— Фаолиятимиз ривожи кўп жиҳатдан бошланғич ташкилотлар ишини қандай ташкил этишимизга боғлиқ. Қуйи бўғиннинг мустаҳкам бўлиши тарғиботнинг самарали бўлишида катта аҳамиятга эга. Тарғибот-ташвиқот гуруҳлари аҳоли орасига чуқур кириб боришда, аввало, бошланғич ташкилотларга суяниши керак.\nБундан ташқари, табиийки, учрашувлар вақтида кишилар кўпгина муаммоларни ҳам кўтаради. Тарғиботчилар уларни албатта депутатларга етказиб, масала ҳал этилишини назорат қилса, партиямизга, унинг ғояларига ишонч янада мустаҳкамланади.\nСеминарда тарғибот ишларини такомиллаштириш, тарғиботчилар гуруҳлари ишларини кучайтириш бўйича яна кўплаб фикрлар билдирилди. Улар асосида тегишли тавсиялар ишлаб чиқилди.


Петербургда футбол муштлашувга айланди\nСанкт-Петербургнинг Невский туманида Озарбайжон ва Тожикистондан келган меҳнат муҳожирларининг футбол ўйини муштлашувга айланди. Оқибатда¸ икки тожикистонлик ўлдирилди, олти нафари тан жароҳати олди.\n10 июл куни Санкт-Петербургнинг Обуховская оборона проспектидаги 269-уй спорт майдончасида Тожикистон ва Озарбайжондан келган мигрантлар ўртасида бўлиб ўтган футбол ўйини оммавий муштлашувга айланиб кетди.\nПетербургнинг “Фонтанка” нашри хабарига кўра, тожик ишқибозларидан бўлган аёл 3:1 ҳисобида ўйинни бой берган озарбайжонликларга қўпол гап гапирган. Озарбайжонликлардан бири қўполликка қўполлик билан жавоб қайтарган.\nБошланиб кетган жанжал ва муштлашувда, воқеа гувоҳларига кўра, ҳар бир тарафдан йигирматадан одам иштирок этган.\nСанкт-Петербург Бош тергов қўмитаси ахборот бўлими бошлиғи Сергей Капитонов Озодлик мухбирига жанжал тафсилотларини айтиб берди:\n- Ҳозирга келиб тахмин қилишимизча, муштлашув бошланишига маиший жанжал ва шахсий келишмовчилик сабаб бўлган. Ҳозирда турли жароҳат олган 6 киши госпитализация қилинди. Ҳозирча мазкур ҳодиса юзасидан бирор киши ҳибс этилмаган, дейди Сергей Капитонов.\n(Видео Фонтанка нашри сайтидан олинди)\nТергов қўмитаси расмийси берган маълумотга кўра, оммавий муштлашувда яраланган 32 ёшли Тожикистон фуқароси тез ёрдам машинасида жон таслим қилган. 11 июл куни эрталаб шифохонада 27 ёшли яна бир тожикистонликнинг ўлгани хабар қилинди.\nМазкур ўлимлар юзасидан Невский тумани бўйича Тергов қўмитаси томонидан жиноий иш очилди.\nПетербург полицияси муштлашув жойида бирор киши ҳибс этилмаганини иддао қилаётган бўлса¸ минтақа Миграция хизмати жанжалдан кейин Невский туман полиция ва Миграция хизмати ходимлари ўтказган махсус рейд натижасида 103 муҳожирнинг полиция бўлинмасига олиб келинганини билдирди.\nМиграция хизмати жанжалда иштирок этганларнинг аксарияти Петербургнинг Халқа йўли атрофидаги бузилиши режаланган уйларда яшаëтганлар эканини тахмин қилмоқда.\nШу асосда¸ полиция раҳбарияти шаҳар маъмуриятига бу уйларда яшаётганларни чиқариб ҳайдаш ва уйларни ёпиб ташлаш таклифи билан мурожаат қилди.\nПайшанба куни Петербург Миграция бошқармасида тожик ва озарий диаспораси вакилларининг учрашуви ўтказилди.\nУчрашувда иштирок этган Тожикистон Республикасининг Санкт-Петербургдаги консули Муҳаммадназар Мирзода Озодлик билан суҳбатда бу жанжалг миллий тус бермасликка чақирди.\n- Ҳозир озарий ва тожик диаспораларининг ФМС бошқармасида бўлиб ўтаётган учрашувида иккала томон вакиллари жанжалнинг маиший тусга эга экани, уни миллий низога айлантириб юбормасликка келишилди. Шунчаки иккита одамнинг футбол ўйинидаги даҳанаки жангига қолганлар қўшилиб кетган. Иккала томондан муштлашувда 5-6 тадан одам жароҳат олган. Уч киши жуда оғир аҳволда – оёқлари, қовурғалари синган, бошлари ёрилган, дейди Тожикистон консули Муҳаммадназар Мирзода .\nКонсулнинг сўзларига кўра, ўлган 32 яшар йигитнинг жасади дарҳол Тожикистонга юборилган.\nЖаноб Мирзоданинг айтишича¸ диаспора ва консуллик вакиллари Петербург полицияси ва Миграция хизмати раҳбариятига¸ бу икки мамлакатдан келган меҳнат муҳожирларини оммавий депортация қилмасликни сўраб мурожаат қилган.\n“Воқеа жойига етиб келган полиция ўз вақтида жанжалга аралашганида бунчалик қирғин бўлмас эди”, дея давом этади Тожикистоннинг Петербургдаги консули Муҳаммадназар Мирзода.\n- Қизиғи, полиция жанжалга четдан қараб турган. Озарбайжон тарафидан қўлга олинган шахсларни эса кейинчалик қўйиб юборган. Тўғри¸ бундай жанжаллар ҳар йили бўлиб туради, лекин биз қирғизлар ва ўзбеклар ўртасидаги қирғин такрорланишини истамаймиз, дейди консул Муҳаммадназар Мирзода.\nСанкт-Петербург полицияси расмий хабарига кўра, 11 июл куни полиция бўлимидан тожик ва озарбайжонликлар ўртасидаги оммавий муштлашувда фаол иштирок этганликда гумонланиб ҳибсга олинган Озарбайжон фуқаросини озодликка чиқариб юборганликда айбланиб полиция офицери қўлга олинган.\nПетербург Меҳнат ва аҳолини иш билан таъминлаш қўмитаси расмий маълумотига кўра, Петербургда ҳозирда расман рўйхатга олинган 200 минг меҳнат муҳожири бор.\nБироқ норасмий маълумотларда “шимолий пойтахт”даги биргина ўзбекистонлик муҳожир сонининг 850 мингдан ошиқ экани айтилади.


АНЪАНАВИЙ МИЛЛИЙ КУРАШ ВА, ШУНИНГДЕК, КУРАШНИНГ ҚАДИМИЙ СУРХОНЧА “Олиш” ТУРИ ВА ГРУЗИЯДАГИ “Ч ИД АОБА” МИЛЛИЙ КУРАШ ва ЭРОННИНГ “КОШТИ” МИЛЛИЙ КУРАШ ТУРЛАРИНИНГ ҚИЁСИЙ ТАҲЛИЛЛАРИ – Республика ижтимоий-сиёсий онлайн журнал "Якка кураш олами – Мир единоборств"\nҚолган спорт турлар\nБЎЙИ ДАРОЗ – ҒАЛАБАГА ҲАМРОЗ\nЗабелинская тўғрисидаги заказ мақолаларга раддия\nНАФОСАТ СПОРТИ МАЛИКАСИ\nIII-чи бутунжахон кўчманчи халклар уйинлари\nАНЪАНАВИЙ МИЛЛИЙ КУРАШ ВА, ШУНИНГДЕК, КУРАШНИНГ ҚАДИМИЙ СУРХОНЧА “Олиш” ТУРИ ВА ГРУЗИЯДАГИ “Ч ИД АОБА” МИЛЛИЙ КУРАШ ва ЭРОННИНГ “КОШТИ” МИЛЛИЙ КУРАШ ТУРЛАРИНИНГ ҚИЁСИЙ ТАҲЛИЛЛАРИ\nГафур Юлдашев 14.07.2020\nАНЪАНАВИЙ КУРАШНИНГ ҚАДИМИЙ СУРХОНЧА “Олиш” ТУРИ ВА ГРУЗИЯДАГИ “ЧИДАОБА” МИЛЛИЙ КУРАШ ТУРИ ҚИЁСИЙ ТАҲЛИЛ.\nСурхонча “Олиш” анъанавий миллий кураши ўзининг белдан ушлаб , оёқ билан турли усулларни ишлатиш жиҳатидан грузинларнинг “Чидаоба” миллий кураш турига ўхшаб кетади.\nШунингдек, “олиш” миллий курашининг кураш либоси – желак енгсизлиги ва калта енглилиги билан Грузия миллий анъанавий курашида кийиладиган енги калта ва енгсиз “чоха” либосига ўхшаб кетади. Яна бир кураш либоси “Чуха” эса енги қисқа Эрон кураши “кошти” либоси билан ўхшашдир.\nГрузин миллий кураши “Чидаоба” Шарқий ва Жанубий Грузия деҳқонлари ўртасида кенг тарқалгандир. Мочидаве ёки бир неча юз йил илгари айтганларидек мочидари (моркинали)лар махсус кураш майдони сачидаога қаттиқ газмолдан тикилган енги йўқ ёки енги калта чакмон (чоха) кийиб чиққанлар. Ўтмиш курашчилари кўпчилигининг эътиқодича курашга яланг оёқ билан чиқилса, ер ҳам ёрдам беради, деган тушунча бўлган. Одатда кураш олдидан курашчилар давра қуриб ўтирган томошабинлар олдида лезгинкага рақс тушганлар.\n“Чидаоба”да оёқ билан бажариладиган кураш усуллари курашнинг сурхондарёча қадимий миллий тури “олиш”нинг жуда оммавийлашган ва кўп қўлланиладиган усулларига ўхшаб кетади. Булар қоқма бериш, ёнбош ва ичдан илдириб ташлаш,ўрама чил бериш ва бошқаларда кўринади. Масалан,”чидаоба”нинг қоқмаси “олиш”нинг чалиб, улоқтириб ташла каби усули билан айнан ўхшашдир. “Чидаобада”ги яна бир чил усули “олиш”нинг “қоқма қилиб, улоқтириб ташла” усулига мос келади.”Чидаоба”нинг яна бир туташиши “олиш”нинг “туя чил қилиб, улоқтириб ташла” усулининг айни ўзи деб айтиш мумкин.”Чидаобада”ги туташиш “олиш”нинг “олиш”даги “илиб, улоқтириб ташла”нинг бир кўринишидир. “Чидаоба”нинг оёқдан чалиши “олиш”нинг “ўрама чил” қилиб улоқтириб ташла”сига мос келади.\nГрузин чидаоба кураши усулларини яхши эгаллаган курашчи тўқсон фоиз дзюдочи деб айтаверса бўлади.\nГрузияда чидаоба жуда оммавийлашиб кетган. Кўплаб болалар ҳали гўдаклик пайтлариданоқ миллий кураш билан шуғулланишни бошлайдилар. Буни шу ҳам кўрсатадики, курашнинг кўпгина турлари ( классик кураш, эркин кураш, самбо, дзю до курашлари) бўйича грузин спортчилари олдинги ўринлардан бирини эгаллайдилар.\n“Чидаоба нафақат кураш, балки у кураш-қўшиқ, кураш-рақс, кураш-ҳаёт ҳамдир. Ҳа, ҳа, ҳаётнинг ўзи мочидавага кураш усулларини ўргатади. Ток худди устунни ўраб олгани каби чидаоист ўзининг ўрама чили билан рақибини қулатади, кўз очиб юмгунча уни ошириб ташлайди, бунда қувноқ қуёшга ўзининг ҳужумкорлик хислатларини намойиш этади.”\nКураш қоқма, ўрама чил, чалиш, елкадан ошириб улоқтириш каби турли усулларга бой бўлади.Оёқдан олиш таъқиқланади. Жанг тик турган ҳолда юқори суръатларда олиб борилади. Курашнинг асосий мақсади турли усулларни қўллаган ҳолда рақибни гиламга чалқанчасига йиқитишдир.\nЖанг пайтида, одатда, грузинча куйлар янграб туради.\nГрузинча курашнинг кўпгина усуллари самбоники билан мос келади. Чидаобани самбо курашининг асосчилари Василий Ошчепков ва Анатолий Харлампиевлар ўрганишган. Чидаоба кураш усуллари грузин эркин кураши мактаби техник усулларини ҳам бойитган. Дзю до бўйича олимпия чемпиони Шота Чочишвили айтгандики, “ грузин кураши чидаобани яхши билган курашчи тўқсон фоиз дзюдочидир.”1976 йилги олимпиада ўйинларида бошқа бир совет курашчиси Харшиладзе, Рамаз Ноевич ярим финалда британиялик курашчи Дэвид Страсбургни чидаобанинг ўзига хос оригинал усулини қўллаб, мағлуб этганди. Грузин дзюдочиларининг муваффақиятидан кейин чидаобага қизиқиш шу қадар кучайдики, 1980 йилда Токиода дзю до бўйича тўрт карра жаҳон чемпиони Сейдзо Фудзи грузин кураши чиаоба бўйича ассоциация ташкил қилди\nСУРХОНЧА АНЪАНАВИЙ МИЛЛИЙ КУРАШ ТУРИНИНГ ЭРОННИНГ “КОШТИ” МИЛЛИЙ КУРАШ ТУРИ БИЛАН ҚИЁСИЙ ТАҲЛИЛИ\nФорс “Кошти” кураши ер юзидаги энг қадимий ва энг қаттиқ кураш тури ҳисобланади.Уларда ҳар қандай чил ва улоқтиришларга, оғриқли усулларга ҳам рухсат этилади. Ғарбда “ифлос усуллар” деб аталувчи нарсалар коштида тайёргарлик тизимининг қисмлари ҳисобланади. Эрон кураши “форс кошти”нинг моҳияти ана шундай.\nЭрон халқлари кураши. Кураш майдони ҳажми чегараланмаган ва ўт ўсган майдон ҳисобланади. Либоси оддий шим ва бадан яланғоч бўлади.\nБаданнинг исталган жойидан ушлаш мумкин ва турган ва ётган ҳолда оёқлар билан турли усулларни қўллаш мумкин. Курашнинг мақсади-рақибни орқаси билан ерга йиқитиш. Курашиш вақти худди миллий курашнинг сурхондарёча “олиш” туридагидай чекланмаган бўлади. Бошқа иполсим ва кураш қонун-қоидалари ҳам сурхонча олишникига ўхшаб кетади. Баданнинг исталган еридан ушлашга ва тик турган ҳолда оёқ билан турли кураш усулларини қўллашга рухсат этилади. Юқорида айтилганидай курашдан мақсад-рақибини орқаси билан ерга қулатиш. Кураш вақти чекланмаган-чегараланмаган. Кураш жойи эса ҳажми чекланмаган ўт ўсган майдон ҳисобланади.\nКураш эронликлар шуғулланиб келаётган энг қадимий ва антик спорт тури ҳисобланади. Эрон тарихида унинг илдизлари жуда чуқур кетгнлигини кўриш мумкин.\nҚадимги Эрон афсоналарида барча афсонавий қаҳрамонлар паҳлавонлар бўлишган. Улар орасида Рустам алоҳида ажралиб туради. Машҳур ва буюк эрон шоири Фирдавсий 1000 йиллар муқаддам эпик достон “Шоҳномв”ни ёзганди. Унингбош қаҳрамони Рустам. “Шоҳнома” бу шон-шуҳрат ва ғалабалар тарихидир. “Шоҳнома” қиссаларидан бири “Ҳафт хон”да Рустам Кайковус (Шоҳ Ковус)ни озод қилиш учун еттита қийин ва ўтиб бўлмас босқичдан ўтиб, Дев Сафидни асир туширишга мажбур бўлади. Бунинг учун у кўплаб тўсиқларни енгиб ўтиш ва кўплаб жангларда , жумладан, махлуц билан жангда ғалаба қозонишига тўғри келади. Рустам—бу Эрон Геркулеси. Минг йиллардан буён давом этиб келаётган кураш Эрон халқи қалбидан мустаҳкам ўрин олган. Эронликлар нафақат эркин а юнон-рим кураши билан, балки бошқа кўплаб анъанавий ва маҳаллий кураш турлари билан шуғулланишади. Эронлик кўпгина муофотлар соҳиблари, чемпионлар ҳеч бўлмаганда уларнинг бири билан шуғулланишган. Кошти-паҳлавони паҳлавонлик кураши) энг машҳур Эрон миллий кураш туридир.\nБундай кураш тури билан зўрхона ( куч уйлари)да шуғулланишган, анъанавий кураш клуби сифатида варзаше бастани( қадимги спорт” деб номланган клубларда ҳам тайёргарликлар олиб борилган.\nБу курашда тикка турган ҳолда ва ётган ҳолда оёқ билан турли усулларни қўллаш ва белдан пастидан олиб ҳам курашиш мумкин.Бундан ташқари, оёқлар билан турли усулларни қўллашни кураш мақсади сифатида қаралади ва оғриқ ва бўғувчи усуллар бўлмайди. Айтиш кераккки. Бундай қилиш джастлаб жисмоний машқлар ва спорт беллашувлари сифатида қаралган бўлса, бироқ кейинчалик жанговар санъат сифатида қабул қилинган.\nТуше афтидан кейинроқ Европада спорт кураши билан бирга вужудга келди.\nСпорт кураши фақатгина 18 асрнинг охири ва 19 асрнинг бошларида пайдо бўлди. У ўз номини тез-ьтез ўзгартириб турди. Гоҳ инглизлар, гоҳ финлар, гоҳ французларники деб юрилди. Ниҳоят, қоғозда юнон-рим маданиятининг мероси сифатида қоғозда муҳрланди. Бундай кураш ҳатто, шунчалик жанговарлигига қарамай, ҳарбий санъат бўла олмасди. Эрон курашининг анъанавий ҳудудий усули чуха ёки бачуха бўлиб, у Хуросон провинцияси шимоли-шарқидаги курдлар орасида тарқалган бўлиб, хусусан, Кучан,Божнурд,Исфаройин, Фариман ва Ченаран шаҳарлари аҳолиси орасида оммалашган эди. Курашчилар пишиқ пахта толаси ёки жундан тайёрланган газмолдан тикилган енгсиз анъанавий чакмон чуха) кийишган. Кураш номи ҳам ана шундан келиб чиққан. Курашчилар чухадан ташқари иштон ёки узунлиги тиззадан келадиган бринжа кийишган. Белбоғ ўрнига шол материалининг 150-З*№) сантиметрли парчасидан фойдаланилган.Кураш оёқ яланг ҳолда очиқ дала майдонларида худди замонавий эркин курашдай қилиб ташкил этилган.Рақибини орқаси билан ерга улоқтириб ташлаган ёки уни ердан узиб,кўтарган ҳолда бир неча марта айланган курашчи ғолиб деб топилган. Рақиб оёғидан тиззадан пастдан ушлаш таъқиқланган. Курашчилар беллашуви одатда тўй тантаналари ёки маҳаллий қишлоқ хўжалиги байрамлари муносабати билан мусиқалар остидаташкил этилган. Дастлабки уч вазн тоифаси учун кураш вақти 6 дақиқани, кейингиси учун 8 дақиқани ташкид этган. Мусобақа ғолиби бош мукофот– қўчқорга эга бўлган.\nҚАДИМИЙ КУРАШ “ОЛИШ”НИНГ СУРХОНЧА ТУРИ ВА ТОЖИК КУРАШИ ГЎШТИНГИРИ. ТУРИ, ТУРКМАН МИЛЛИЙ КУРАШИ ТУРКМЕН ГОРАШИ “ЯҚАЛАШМА” ТУРИ ВА ДОҒИСТОН ХАЛҚИ ҚЎМИҚЛЛАР ХАКИДА\n“СУРХОНЧА ОЛИШ” КУРАШ ТУРИНИНГ МЎҒУЛ МИЛЛИЙ КУРАШИ “БУХ БАРИЛЬДА” ВА ТУВА “ХУРЕШ” МИЛЛИЙ КУРАШИНИНГ БИЛАН ҚИЁСИЙ ТАҲЛИЛИ\nЖурнал миллий ва халқаро миқёсда тарқалган деярли барча жанговор санъатлари ва услублари ҳақида ёзади.\nЎзбекистон Сават Ассоциацияси Адлия вазирлигида рўйхатдан ўтди ва махсус гувоҳномага эга бўлди\nСуғурта тушунчаси, суғурта шартномалари шакли ва тузиш тартиби\nЮридик ёрдам, Юридик ёрдам\nвторая мировая война трудовой подвиг


Ҳамма депутат шундай бўлсайди... | O'zLiDeP\nМустафо Жавлиев 4-Жар сайлов округидан Халқ депутатлари Чироқчи туман кенгаши депутати этиб сайланган. У ҳар якшанбада маҳалла гузарига чиқиб, чойлашиб, дийдорлашиб турган отахонларнинг дуосини олишни канда қилмайди. Суҳбат асносида эл оқсоқоллари депутатга қишлоқ аҳолисини қийнаб келаётган муаммоларни айтиб, бартараф этишда ёрдам сўрайдилар. Ҳар йили ҳамқишлоқларининг юздан ортиқ муаммоларини ижобий ҳал этиб беради.\nДепутат тез-тез Жар қишлоғини пиёда айланиб, сайловчиларнинг уйларига кириб, уларнинг ҳолидан хабар олади, турмуш тарзи, оилалар иқтисоди, бандлиги билан қизиқади, томорқадан самарали фойдаланиш ҳақида маслаҳатлар беради. Маблағи йўқ оилаларга ўз ҳисобидан уруғ ва кўчат ҳадя этади. Кундалигидаги қайдларни ўқиб, муаммоларни чуқур ўрганиб, мақбул ечимларини топиш учун мутасаддилар билан учрашади.\n– Меҳнат фаолиятимни тумандаги “Ўзбекистон” хўжалигида ишчиликдан бошлаганман, – дейди Мустафо Жавлиев. – Мана шу далаларда чигит экиб, пахта етиштирганмиз. Ғаллани ўроқ билан ўрган пайтларим ҳам бўлган. Қишлоқ хўжалик институтининг иқтисодиёт факультетини битирганимдан сўнг Йўлларни сақлаш ва таъмирлаш корхонасида ишладим. 1997 йилда “Ватан” аудиторлик фирмамни ташкил этдим. Айни пайтда масъулияти чекланган жамият шаклидаги “Xombir audit” аудиторлик ташкилоти директориман. 2018 йилда аҳоли талаб ва истакларини инобатга олиб, автомактаб очдик. Бу ерда 100 киши ҳайдовчилик сирларини ўрганмоқда. Жар қишлоғида қад ростлаган “Осиё” тўйхонамиз мана икки йилдирки, ҳамқишлоқларимизнинг яхши кунларида хизматда. Қурултой қишлоғида 5 гектар лалми майдонда бодомзор барпо этдик. Қишлоғимизда 6 минг нафардан зиёд аҳоли истиқомат қилади. Жорий йилнинг ўзида 30 дан ортиқ ёш тадбиркор ўз фаолиятини йўлга қўйиб, 100 дан ортиқ йигит-қизларнинг бандлигини таъминлади. 20 дан ортиқ иссиқхонадан чиқаётган помидор, бодринг ва цитрус мевалар воҳамиз бозорларини тўкин қилмоқда.\n– Қишлоғимиз аҳолиси ичимлик суви таъминоти ёмонлиги учун ташиб ичишга мажбур эди, – дейди маҳалла фахрийси Холмурод Худоёров. – Биз, кексалар депутатимиздан қишлоқда артезиан қудуғи ковлаб, ишга туширишда амалий ёрдам беришини сўрадик. У бир неча бор туман ҳокимлиги ва бошқа ташкилотларга сўровнома билан чиқиб, рухсат олишга эришди. Фирма томонидан ўндан ортиқ ҳамқишлоқларимизга 1 сотих майдонда иссиқхона қуриб берилди. Бунинг эвазига биз “Агробанк”дан 12 млн. сўм кредит олишимиз ва фирмадан қарзимизни узишимиз керак. Аммо банк бизга ҳалигача молиявий кўмак беришни ортга суриб келаяпти. Агарки, маблағни вақтида олиб, иссиқхона харажатини тўламасак, ҳовлимизда қурилган, цитрус мевалар ва помидор, бодринг экилган иссиқхонани фирма ишчилари бузиб, бошқа жойга олиб кетишлари мумкин. Тадбиркорликни давом эттиришимиз учун тезроқ иссиқхона харажатини тўлашимиз лозим.\nМустафо аканинг юзлаб шогирдлари тадбиркорлик билан шуғулланиб, туман иқтисодини юксалтириш, аҳоли бандлигини таъминлаш ишига муносиб ҳисса қўшиб келишмоқда. Камол Норқулов устознинг кўмаги билан совун, атир совун, кир ювиш содаси ишлаб чиқаришни йўлга қўйди. Рашид Пардаев хонадонида иссиқхона ташкил этиб, гулчилик билан шуғулланмоқда. У етиштирган анвойи ва нафис гуллар нафақат вилоят, балки Тошкент, Самарқанд шаҳарларидаги бозорларда ҳам харидоргир. Бунёд Жавлиев Китоб туманидан оҳақ тош, қум ва албастер олиб келиб, лак, лак буёқ, шпатлёвка ишлаб чиқаришни йўлга қўйди.\n– Мустафо ака ҳам устоз, ҳам қадрдон дўстимиз бўлади, – дейди тадбиркор Эсонмурод Ўсаров. – Жуда кўп мулоқотда бўлиб, янгиликларни амалиётга жорий этиш учун фикрлашамиз. Тумандаги саноат зонасидан жой олишимга яқиндан ёрдам берди. У кишининг таклифи билан Тадбиркорлар ва ишбилармонлар ҳаракати – Ўзбекистон Либерал-демократик партиясига аъзо бўлдим. Бир куни тадбирда сомондан қоғоз олиш технологияси ҳақида янгиликлар ҳақида сўз борди. Мустафо ака менга юзланиб, шу лойиҳани сиз амалга оширасиз, мен ёрдам бераман, деди. Хуллас, технология билан яқиндан танишиб, ишни бошлаб юбордик. Анчагина мураккаб лойиҳа экан. Дастлабки маҳсулотни олишга эришдик. Ҳамкорлигимиз натижасида ўндан ортиқ лойиҳалар устида ишлаяпмиз.\nБугун қишлоқда тадбиркорлар сони кун сайин ортмоқда. Чироқчида ноёб кварц қумлари ниҳоятда бисёр. Шодиёр Валиев бу қумдан 12 турдаги плитка ва брусчаткалар ишлаб чиқаришни йўлга қўйди. Бу брусчаткалар тунлари йўл атрофларини ёритиб, автотранспорт воситаларини бехавотир ҳаракатланиши учун яқиндан ёрдам бераркан. Алимардон Тўраев ишлаб чиқараётган пеноблокнинг мижозлари бисёр.\nМустафо Жавлиев “Қўли очиқнинг йўли очиқ” деган пурмаъно ҳикматга амал қилиб, кам таъминланган оилалар ва ногиронларга ёрдам қўлини чўзиб келмоқда. Отабек Хўжанов кам таъминланган оила фарзанди бўлгани учун саломатлигини тиклашда жуда қийналди. Дори-дармоннинг нархи осмонга сапчиган даврда даволанишинг ўзи бўлмайди. Ноилож қолган йигит депутатдан ёрдам сўради. Мутасаддиларга хат билан чиқилгач, у Тошкентда даволаниб, дўстлари ёнига қайтди. Зарнигор Норқулова ҳам тўшакда михланиб қолганди. Юрагини очай деса бир дардкаш топилмаслигидан хуноб бўлиб ўтирганда, депутат ундан ҳол сўраб келди. Мутасаддилар хаёлидан фаромуш бўлган қизчага депутатнинг елиб-югуриши натижасида бир неча кундан сўнг ногиронлик аравачаси топширилди.\n– Туман Кенгашида 14 нафар депутатимиз фаолият олиб бормоқда, – дейди O‘zLiDeP Чироқчи туман Кенгаши раисининг биринчи ўринбосари Фарҳод Элмуродов. – Улар ҳар чоракда сайловчилар билан учрашиб, депутатлик фаолияти ҳақида ҳисобот берадилар. Ўтган давр мобайнида сайловчилар мурожаатлари асосида мутасаддиларга 72 та сўровнома киритилди. 8 та эшитув ташкил этилди. Халқ депутатлари туман Кенгаши сессиясига 4 масала киритилди. Натижада сайловчиларни қийнаб келаётган элликдан ортиқ долзарб муаммолар ўз ечимини топди. Бугун Мустафо Жавлиев сайланган ҳудудида тадбиркорликни ривожлантириш орқали аҳоли бандлиги ва фаровонлигини оширишга муносиб ҳисса қўшиб келаётгани рост. Қисқа фурсатда Жар қишлоғи воҳамизнинг энг обод ва фаровон гўшасига айланганлиги бунинг яққол исботидир. Байрамлар муносабати билан ҳар йили қишлоқдаги кексалар, ногиронлар ва кам таъминланган оилалар фарзандларига озиқ-овқат маҳсулотлари, ўқув қуроллари тарқатиб, элнинг дуосини олади.\nТуманимизда депутатлар ва БПТ раислари ташкилотчилигида “Жонажон Ўзбекистоним, мангу бўл омон!” шиори остидаги партиявий байрам тадбирлари юксак кўтаринкилик ва уюшқоқлик билан ўтказилди. Партиядошларимиз ташаббуси ва ҳомийлигида Кўкдала ҳудудидаги қишлоқларда яшаётган 53 нафар чин етим болаларга бошдан оёқ сарпо ва мактаб ўқув қуроллари совға қилинди. Болалар кўзидаги қувончни кўриб, саховат дунёдаги энг эзгу фазилат эканлигига имон келтирасан киши.


Германия тарихида илк бор аёл киши канцлер бўладиган бўлди.\nКўп кунлик музокаралар чоғида ҳозирги канцлер Герхард Шрёдер ва яқинда бўлиб ўтган парламент сайловида ғолиб чиққан мухолифат етакчиси Анжела Меркеллар ўзаро шундай битимга келишди. Бугун Анжела Меркел ўзининг бошчилигида мамлакатда коалиция ҳукумати тузилишини тасдиқлади.\n“Канцлер лавозими христиан-демократлар қўлига ўтади. Вазирлар маҳкамасида эса ҳар икки партия — Христиан-демократлар ва социал демократлар партияларидан вакиллар бўлади. Шу тариқа бирор бир томон иккинчисининг имкониятларини чеклай олмайди”, - деди Германия мухолифати етакчиси Меркел.\nШунингдек, у ўз партияси ташқи сиёсат бобида социал-демократлар билан тил топишишига умид билдирди ва ташқи сиёсатдаги асосий вазифаларидан бири АҚШ билан яхши муносабатлар ўрнатишдир, деб таъкилади.


Жорий йилнинг 24 сентябрь куни Қарши шаҳридаги “Ишга марҳамат” мономарказида “Бўш иш ўринлари” ярмаркаси ўтказилди.\nУшбу ўтказилган меҳнат ярмаркасида Савдо-саноат палатасининг Қашқадарё вилоят ҳудудий бошқармаси томонидан тадбиркорлик фаолиятини бошламоқчи бўлган ёшларга минитехналогиялар намойиш этилди. Шунингдек, 102 та корхона, ташкилот ва муассасалари ўзларининг 865 та бўш (вакант) иш ўринлари билан иштирок этди.\nЯрмарка давомида 54 нафар фуқаролар доимий иш ўринларига ишга жойлаштирилди, 27 нафарига томорқа хўжалигидан фойдаланиш учун субсидиялар ажратилиб, 10 нафар ишсиз хотин-қизларга касбга ўқитишга йўлланмалар берилди. Шу билан бирга, 15 нафар ишсиз фуқароларга тадбиркорлик фаолиятини йўлга қўйишлари учун имтиёзли кредитлар берилди.\nБундан ташқари, Қарши шаҳар 2-секторда яшовчи “Аёллар дафтари”га киритилган 10 нафар хотин-қизларга касб-ҳунар ўргатилганлиги ҳақида сертификатлар ҳамда “Ёшлар дафтари”га киритилган 3 нафар фуқароларга ўзини ўзи банд қилишлари учун зарур асбоб-ускуналар берилди.


Турчинов Россияни Украинага уруш очганликда айблади\n26 июн 2022, Тошкент вақти: 18:54\nУкраина муваққат президенти Олександр Турчинов.\nУкраина муваққат президенти Олександр Турчинов Россия Украина билан “уруш ҳолатида”, дея баёнот берди. 4 май куни Украинанинг 5-Каналида қилган чиқишида Турчинов Москвани Украина шарқидаги “вазиятни беқарорлаштиришга” уринаётганлик ва “улкан муаммоларни” яратаётганликда айблади.\nОдесса “Россия Федерацияснинг асосий нишонларидан биридир”, дея таъкидлади у. Шунга қарамай, деди Турчинов, украиналик “патриотлар” Одессани “тиз чўктиришга” уринаётган ва зўравонликларни келтириб чиқарган “маҳаллий провокаторлар ва айирмачиларнинг” йўлини тўсишга муваффақ бўлди.\nТурчиновнинг айтишича, Одессада ҳафта охирида рўй берган зўравонликларнинг “ташкилотчилари ва қатнашчилари” орасида “Россия паспортига эга” ҳамда Молдованинг Днестрбўйи айирмачи минтақасидан махсус келган гуруҳлар бўлган.


Фейсбукда мотам куни эълон қилинди… Ижтимоий тармоқда нима гаплар? | Fayzbog.uz\n20.01.2018 / Маъмурият /\n18 январ куни Қозоғистоннинг Ақтобе шаҳрида рўй берган мудҳиш ҳодисадан халқимиз ҳамон ўзига келмай ётгани бор гап. Гарчи бизга номаълум бўлиб қолаётган сабабларга кўра, Ўзбекистонда мотам куни эълон қилинмаган эса-да, Фейсбукнинг ўзбекистонлик фойдаланувчилари аллақачон аза очишга ва мотам кунини эълон қилишга улгуришган. Кимдир Ўзбекистон байроғини ўз аккаунтига қўйиб олган, бошқалар юрак туб-тубигача кириб борадиган шахсий фикрлари билан ўртоқлашмоқда. Биз ҳам айни дамда Фейсбук сайтида фаол бўлган юртдошларимизнинг ёзиб қолдирган фикр-мулоҳазалари билан ўртоқлашишга қарор қилдик. Хўш, Фейсбукда нима гаплар?\nЯна автобус ҳалокати, яна Қозоғистонда, яна ўзбекистонлик қурбонлар… Россияга ишга кетаётган ўзбекларнинг хавфсизлигини таъминлаши учун Ўзбекистон ҳукуматига яна қанча қурбон керак?!\nИнна лиллаҳи ва инна илайҳи рожиъун. Ўтганларнинг охирати обод бўлсин, Аллоҳ уларни раҳматига олиб, мансабдорларимизга имону инсоф берсин…\nБугун 52 та ўзбекистонлик ўғлон билан ҳамма ўзбеклар қўшилиб ёнган кун… Яқинлари ва аҳли оилаларига ҳамдардмиз… Улар билан биз ҳам қон йиғладик…\nХалқимиз бошига улкан мусибат тушибди.\nОллоҳ автофалокатда ўлганларни гуноҳларидан кечиб, раҳматига сазовор этсин. Яқинларига сабр берсин.\nЎзбекистонда монополиялар ва коррупционерлар одамларни емоқда. Том маънода. Бугун ЎзАда таҳлили эълон қилинган саводсиз ва мунофиқ экспертга кўра «Ўзбекистон ҳаво йўллари» нархлари ўртача дунё қийматидан анча паст эмиш. Автобусда тириклайин ёниб кетганлар тирик бўлганида улардан сўрардик, нега «Ўзбекистон ҳаво йўллари» авиарейсидан эмас, автобусдан фойдаланишганини. Масалан, мен ҳам Туркияга ўқишга келиш учун Қозоғистонда 10 соат автобусда юриб Олма-отадан учганман, сезиларли арзонлиги учун. Қўпол қилиб айтганда, «Ўзбекистон ҳаво йўллари» ва Ўзбекистон темир йўлларининг қолоқ ва монополлиги қўшни мамлакатлар ЯИМининг ўсишига, бизнинг мигрантларнинг шундай фожиаларда қирилиб битишига асос яратаяпти. Афсуски, тўғри хулосалар чиқарилмайди. Биласизларми булар нима қилиши мумкин? — Автобуслар қатновини бекор қилишни Қозоғистондан сўраши мумкин. Буларнинг қўлидан келадигани фақат таъқиқ. Автобуслар ёниб, қулаб, авария бўлиб, юзлаб фуқаролари ўлиб кетадию, тепада биров пинагини бузмаслиги жиддий равишда юрагимни сиқяпти…\nИнна лиллаҳи ва инна илайҳи рожиуун!\nҚозоғистондаги автобус ҳалокатида қурбон бўлганларни Аллоҳ раҳматига олсин! Оила аъзоларига сабр берсин!\nЎлим ҳақ. Буни инкор қила олмаймиз. Аммо сўнгги вақтда Россия ва Қозоғистондан шунчалик кўп тобут келяптики, бир ҳодисани ҳазм қилишга улгурмасимиздан бошқаси чиқяпти. Худди уруш пайтига ўхшайди. Кунора ўзбек хонадонларида аза очиляпти. Одамлар ҳам бахтсиз ҳодисаларни оддий ҳолдек қабул қиладиган бўлди. Афғонистондаги урушда қанча ўзбекистонлик ҳалок бўлганини билмайман. Назаримда, тирикчилик дардида хорижга чиқиб, турли сабаблар билан вафот этган ватандошларим сони уруш қурбонларидан-да ортиб кетгандек.\nАллоҳ мусофир юртдошларимизни паноҳида асрасин! Иншааллоҳ, яқин йилларда ўзбеклар нон излаб чет элга бормайдиган бўлишига умид қиламиз.\nБугунги хабар кўпчилик қатори мени ҳам қайғуга солди. Оила, рўзғор ташвишида кетиб, қайтиб келмаса… Уларнинг кўпчилиги қайтаётганини уйидагиларга айтиб хурсанд қилиб қўйганлари аниқ, айримлари сюрприз қилиб кириб боришни кўзлаган бўлиши ҳам мумкин… Кутилаётган жигарбанди ўрнига шумхабар келиб турган хонадонларнинг дардини озми-кўпми тушунамиз, аммо… ўшандай ҳис эта олмаймиз барибир. Нима бўлганда ҳам, барчасига ҳамдардлик изҳор этамиз.\nҲар гал шу каби хабар эшитганимда, болалигимдаги бир воқеа эсимга тушади.\nЎшанда далада ишлаётгандик, онам пиёз ўтар, мен эса юлинган ўтларни уйга ташиб келаётгандим. Бир пайт қарасам, онам йиғлаяпти. Сабабини сўрадим. “Фалончининг боласи Афғондан ўлиб келибди”, (Хоразмда шунақа айтилади) деди. Бола ақлим билан хаёлимга шундай фикр келганди ўшанда: “Бировнинг боласи учун йиғлашнинг нима кераги бор экан…”\nСал улғайиб, бошқаларнинг дардини ҳис этишни, ҳамдард бўлишни ўрганганимдан сўнггина онамнинг ўша пайтдаги ҳолатини тушундим. Эркаклардан кўра аёллар, айниқса оналарда ҳамдардлик кучлироқ эканини билдим. Боланинг бегонаси бўлмаслигини англадим…\nБугун – фақат ўша элликдан ортиқ хонадоннинг эмас, балки шу Ўзбекистон халқининг оғир куни. Энг аввало оналаримизга, опа-сингилларимизга ҳамдардлик билдираман. Отахону буважонлар, ака-укаларимизга бардам бўлинг, дейман.\nҚўлимиздан яна нима ҳам келарди…\nЎтганларнинг жойлари жаннатда бўлсин… Барчага сабр тилайман.\nҚозоғистондаги автобус ёнғинида ҳалок бўлган юртдошларимизни Аллоҳ раҳматига олсин. Яқинларига сабр берсин.\n«Ҳукумат меҳнат мухожирлигинини тартибга солсин», демайман. Аввало, ўлим ҳақ – кимнинг ажали етган бўлса, уни қайтариб бўлмайди. Иккинчидан, бизда баъзида «тартибга солиш» бетартибликни келтириб чиқаради: бирйўла четга чиқишни тақиқлаб қўйишса, юртда иш тополмаганлар бор имкониятдан ҳам маҳрум бўлади.\nЎзимизда иш ўринларини кўпайтириш, давлатимиз ҳудудидан ҳеч бўлмаса, транзит сифатида кенг фойдаланиш шу каби муаммолар ечими бўлиши мумкин.\n«Ўзбекистон ҳаво йўллари» авиачипталар нархини туширмас экан, ҳар 3 ойда «кирди-чиқди»лар тугатилмас экан, автобусларда қурбон бўлаётган узбекистонликлар сони ортаверади…\nБу фожеаларнинг илдизи Ўзбекистон-Россия миграция буйича келишувининг меҳнат муҳожирлари учун манфаатли эмаслигига ҳам бориб тақалади. Патент тизими мухожирлар учун енгиллаштирилган тартибда йўлга қуйилганида, жонини хатарга қўйиб автобусда сарсон юришармиди?!\nШунча одам ўлиб ҳам, бир ечим қилинмади.\n«Самолётда олиб кетилди» деб мақтанишдан бошқасига ўтилмайди.\nМуҳожир ҳаётини қадри шуми?!\n18 январь куни 57 нафар ўзбекистонликлар Самара-Чимкент йўналишидаги автобусда ёниб кетди. 52 киши ҳаётдан кўз юмган…\n“Ҳамма ишлаяпти-ку, кунимни кўриб кетарман”, дедим.\nКим нима деса десин. Агар фожеа сабабларини ўша автобус ичидан қидирсак, фалокатлар яна давом этаверади. (Аллоҳ асрасин)\nТелеграм ва Фейсбукдан айрим дўстларимдан хат оляпман: «Шунча одам фикр билдирди, сиз ҳам бирон нарса ёзинг» қабилидаги гаплар. Лекин, мен ёзолмайман. Йўқ, ёза оламан, аммо ёзишга қўлим бормаяпти. Нега? Чунки юрагим дард-аламдан дод соляпти, тилим учидаги гаплар ташқарига чиқолмай ҳалак. Мен ҳозир бирон нарса ёзсам, ўта қўполлашиб кетишим ҳам ҳеч гапмас. Чунки бундай вазиятда вулқон каби отилиб чиқаётган ҳис-туйғуларимни назорат қилишим осон кечмайди. Ёзгандаям, бақириб, қичқириб ёзишим керак! Этика-эстетика қоидаларига риоя қилмай ёзишим керак! Буралаб сўкиб ёзишим керак! Аммо бу нарсалар, афсуски, на Фейсбук жамоатчилиги олдида, на сайтга тўғри келади.\nМен ёзсам, қаппайган суллоҳларни, маддоҳу-манқуртларни буралаб сўкиб ёзишим керак бўлади!\nМен ёзсам, чет элда ишлаб туриб юртимиз ҳазнасига ҳар йили миллиард-миллиард доллар пул юбораётганига қарамай, «ўша ёққа» отланиш учун билетлар нархини «отнинг калласидек» қилиб қўйган монопол авиарейс ташкилотимизни буралаб сўкиб ёзишим керак бўлади!\nМен ёзсам, 25 йил давомида қарсак чалиб ётган, айрим ишларни биттириб олиш мақсадида ўз мансабидан фойдаланиб, халқ ишончини суистеъмол қилган, ер билан яксон қилган, сўнгра янги Президент сайлангач, бир думалаб, ваниҳоят «янгича давр» келганини ва эндиликда «кўзлар очилгани»ни иддао қилган депутатларни буралаб сўкишим керак бўлади!\nМен ёзсам, неччи йиллардан бери такрорланиб келаётган ҳолат — юртдошларимизнинг чет эл давлатларига йўл олишларини кўрабилатуриб ҳам, бунинг олдини олиш учун ҳеч қандай амалий ҳаракатларни амалга оширмай келаётган амалдорларни буралаб сўкиб ёзишим керак бўлади!\nМен ёзсам, шоиру-мусиқачилар ва тўйларга ташриф буюришидан аввал унинг бошдан оёғигача «кўкартирилиши» кераклигини талаб қиладиган яллачию машшоқларни буралаб сўкишим керак бўлади!\nМен ёзсам, туғруқхоналарида порахўрлик, шифохоналарида порахўрлик, мактабу институтларида порахўрлик авжига чиққан, ҳаромга ботган жамоатчиликни буралаб сўкишим керак бўлади!\nМен ёзсам, бир тийинга қиммат машиналарини чет эл давлатларига сариқчақа эвазига сотиб, ўз халқи учун эса бундан икки-уч баробар қиммат нарх қўядиган ўша ер ютгур «GM» заводини буралаб сўкиб ёзишим керак бўлади!\nМен ёзсам, инсоннинг қадри йўқ, дардкаши йўқ, дармони йўқ бўлган ушбу мамлакатни сўкиб ёзишим керак бўлади!\n«Ҳалол луқма» тушунчаси ёт бўлган, ўз фарзандларига фақат пул ва мансаб орттириш йўлида ҳаракат қилиши кераклигини уқтирадиган, ҳалол ва ҳаромни ажратишни ўргатишни-ку хаёлига ҳам келтирмайдиган оталарни, оналарни буралаб сўкиб ёзишим керак бўлади!\nМенинг тилимдан ана шу вақтда яхши гап чиқармиди? Қоғозга ўраб, журналистик этика-эстетика қонун-қоидаларига риоя қилиб ёза олармидим? Йўқ! Шу сабабли, қўйинг, мен ёзмай. Ўзимга келиб олишим керак, бунга қанча вақт талаб этилишини эса, очиғи, билмайман.\nҲалокат қурбони яқинларига чиройли сабр тилайман. Вафот этганлар жойи жаннатдан бўлсин. Инна лиллаҳи ва инна илайҳи рожиъун…\nШаҳидлар шаҳрига аҳолиларинг,\nЧет элларда ватандошлар ўлса, уларнинг жасадларини ватанга олиб келишни ўргандик. Чет элларда юртдошларимиз ҳалокатга учраса, ҳукумат комиссиясини юборишни ўргандик.\nЭнди, 50 кишилаб ватандошимиз ҳалокат окибатида ўлса, мотам эълон қилишни ҳам ўрганиб олсак, вазиятга муносиб бўлишни ўрганган бўламиз. Аста-аста униям ўрганиб олармиз. Муносиб бўлишга интилаётган ҳукуматимизга кўп раҳмат!\nРоппа-роса 100 йил бурун Николай II нинг бир фармони чиққан. Унда Туркистон ўлкасидаги рус бўлмаган 19 ёшдан 49 ёшгача бўлган жами 250 минг эркакни фронт ортидаги ишларга сафарбар қилиш кўзда тутилган. Менинг жафокаш халқим нима деган биласизми? “Майли, империянинг уруш харажатларини тўлашга розимиз, лекин болаларимизни мардикорликка боришига қаршимиз”. Чунки бу халқ оммавий мардикорликни ўзларига иснод деб билди. Кафангадо бўлсак бўламиз, лекин фарзандларимизни мардикор қилмаймиз, деб туриб олишди. Бу йўлда қўлига қурол олди ва минглаб шаҳидлар беришди. Онаизорлар йиғладилар:\nДвинска кетмас эди,\nҚисматнинг шафқатсиз ўйинини кўринг, орадан 100 йил ўтиб, ўзимиз мардикор бўлмоққа бел боғладик. Улуғларимиздан мерос қолган ғуруримизни тирикчилик еб битирди.\nШу ўринда, биз ҳам — fayzbog.uz сайти маъмурияти ва жамоаси ҳалокат қурбонига айланганларнинг жойи жаннатда бўлсин, деб қоламиз. Яқинларига сабр тилаймиз. Инна лиллаҳи ва инна илайҳи рожиъун!\nМелодий 2018 йил 18 январ Пайшанба куни қўшни Қозоғистоннинг Октўби вилоятида автобусда содир бўлган ёнғин натижасида эллик икки нафар Ўзбекистон фуқароси олов ичида қолиб фожеали равишда ўлим топди. Бу воқеъотни шарҳ этиб сўз битмак нақадар оғир. Аммо азиз эллик икки биродарларимизнинг руҳи ҳурмати ўзимни ўзим қалам ушлашга ундадим.\nҚуёш нега маҳзун боқди?\nКўзларимдан ёшим оқди,\nБу чошгоҳда шашқатор,\nҚуёш нега маҳзун боқди,\nБир хабарки, етиб келди,\nШум хабардаг шум экан.\nОнггу-қулоқ батанг бўлди,\nТитраб кетиб жону-тан.\n“Йўл азоби, гўр азоби”,\nШундай сўз бор азалдан.\nЙўл юрмоқнинг изтироби,\nБорким барча олар тан.\nЁндош ўлка, Қозоқ эли,\nМанзил томон етмоқ учун,\nЮрмоқ жоиз жуда мўл.\nҚишда унда ухлаб ётар,\nНеча ойлаб қалин қор.\nАччиқ совуқ увлвб ўтар,\nНе бахтсизлик мард ўғлонлар,\nЁт элларда саргардон.\nУйда эрса меҳрибонлар,\nКўзи интиқ бағри қон.\nШундайин бир синов келган,\nАзиз халқим бошига.\nБу иш бот-бот сабаб бўлган,\nМурғаклар кўз ёшига.\nЭй она халқ дилбандингни,\nНечун Русга юбординг?\nБаъзан букиб ўз қаддингни,\nТирикчилик борку, лекин,\nЎз юртингда бўлса, хуш.\nЎзга юртда кунинг ғамгин,\nБот-бот қолгай ҳуш-беҳуш.\nБу фожеа, ёзмоққа ҳам,\nҚўл бормайди, қоғоз хор.\nЮраклар ҳам титрар мудғам,\nЮзларда ёш шашқатор.\nЭллик икки инсон бугун,\nШаҳид бўлди титраб зир.\nНаҳот ғорат рўзғор учун,\nСиз бўлсанггиз мусофир?\nТақдирмикин бу ёзуғлик,\nАзал амри Худодан.\nТитраб кетди милёнлаб жон,\nАфсуским бу нидодан.\nКутмоқдайди сизга интиқ,\nСофдил севган ёринггиз.\nФарзандинггиз жон қоқиндиқ,\nЖажжи мурғак қонинггиз.\nЭнди қайси она додин,\nКўтаролсин бу замон?\nҚай бир ота қадди долин,\nШарғ айласин бу жаҳон?\nВоқиф бўлган эй, дунё.\nЖим турдингму бу ҳолатга,\nСенинг бағринг тошми ё??\nНаҳот сенда топилмади,\nМеҳрингдан бир тасодиф.\nЭллик жонга эш бўлмади–\nМурувват, кўп таассуф??\nОлов деган тилсиз бир ёв,\nЭллик жонга ёпишди.\nКўзни очиб юмиб лов-лов–\nЎт ичра донг қотишди??\nШунчалар ҳам осонмикан,\nАхир, қўлга санчса тикон,\nОғриқ уни олмоқлик.\nОна халқим юрагингдан,\nЭллик парча узилди.\nУнут бўлмас ҳеч, саҳфингдан,\nАрмонли сўз тузилди.\nКошки эди шоир бўлиб,\nОғриқ сўз ёзмасайдим.\nЭллик жон чун ғамга тўлиб,\nКошки эди шу бугун ҳам,\nСинса эрди қаламим.\nЮрагимга осилиб ғам,\nКошки эди тинч бўлсайдим,\nБу кунда ҳам кулбамда.\nКошки эди баҳс қилсайдим,\nКирмасдан ғам кулбамга.\nКошки боз бир мажоз топиб,\nШирин мактуб битсайдим.\nКош фахрли калом битиб,\nВатаним мадҳ этсайдим.\nДардим эрса буким маним,\nДарди танти халқимнинг.\nЎттиз икки милён таним–\nЖоним банди халқимнинг.\nЛекин афсус, афсус яна,\nСатрлар дод солмоқда.\nЁлғонмикин деган ана,\nТуйғу қалбга тўлмоқда.\nЛек кўзимда гавдаланар,\nҒойибдин ҳам руҳинггиз.\nЯна қайта қутқу солар,\nЭллик икки жонку сиз.\nАсли тирк қон йиғлайди,\nКўрар лек ўз кунини.\nЎйланаман ким тўлайди,\nБу жонларнинг хунини.\nЖаннат юртим бандаларин,\nРизқи қаён сочилган?\nХокисор эл бу ишларин,\nАзми қачон очилган?\nЙигитликда кўрган эдим,\nУзоқ Сибир совуғин.\nРусга кетса кимки дердим,\nЎз ўлкангда олгин тин!!!\nЎзга юртнинг тупроғига,\nБош қўйманг эй яхшилар.\nТенгламанг кўз қароғига,\nЁт тупроқни яхшилар.\nОнда-сонда майли бўлсин,\nДўст тутинган майли келсин,\nОлмайди дил жароҳат.\nДейдиларки, боссанг қадам,\nОртга қайтиб бўлмайди.\nНе кўргулик тақдирда жам,\nАввал айтиб бўлмайди.\nЭнди таскин бўлсин сизга,\nҚон қақшаманг жигарлар.\nОллоҳ даво берсин бизга,\nБу кунлар ҳам ўтарлар.\nҲақ йўлинда шаҳиддир ким,\nЎзи ажрин бергувчи.\nНе қилғаймиз вақтдир ҳаким,\nОллоҳ бошда тургувчи.\nЭллик икки ул жон мудом,\nҚалблар ичра яшайди.\nБошга тушса не хил бир ком,\nИнсон олға ташлайди.\nВатан бордир кафтда тутган,\nОнггимизга сабр битган,\nҒам чекингай оз-озлаб.\nҲали қанча эзгуликлар,\nБизни кулиб кутмоқда.\nТаъбир жоиз бўлса агар,\nҒамгин асар битмоқда.\nМухтасар сўз давонига,\nЕтиб келдим кўзим ёш.\nХўп иш ҳар дард гирёнига,\nЯратган берса бардош.\nУзр сўраб эл-элатдан,\nШеър ёзган бир нолангман.\nНа иложким таскин битган,\nШоир Касбий болангман.\n2018 йил 18 январ пайшанба. Тун вақти соат 23 дан 25 дақиқа, 27 сония. Тошкент.\nСулаймон Ҳайдар КАСБИЙ. Ушбу қлоаламада ноўрин ибора ёки тушунмовчилик ва шу билан бирга ушбу сатрлар кимнингдир дардини оғирлаштирса минг бор узр сўрайман!!\nНорасмий «Халк нафрати» унвони ташкил этиш учун таклифим бор эди. Бу таклифни тўгри ёки нотўгрилигини бахолаш ва амалга ошириш факат Сизларга боглик. Сайтда доимий «Халк нафрати» унвонига номзодлар бўлимини очсанглар. Шу сайтга ватандошларимиз номзодларни тавсия килиш имконини берсак. Тавсиячи номзодни фактлар билан исбот килиб тавсия килсин. Сизлар эса холис хулоса чикариб рўйхатга киритиш ёки рад этишни хал килсанглар максадга мувофик бўлар эди. Лекин мен жуда хохлар эдимки шу рўйхат ташкил этилса, албатта 2 номердан бошлаб президент аппаратидаги телевидениени назорат килувчи масъул, УзМТРК рахбари ва президент котибияти масъул ходимлари (фамилияларини билмайман) киритилишини тавсия килар эдим. Сабаб; Актубедаги фожеага ЛОКАЙДЛИК килишгани, шу кунларда кўнгилочар дастурларни чеклаб турмаганликлари, халк кайгусига хамдардлик билдирмай виждонсизлик килганликлари учун. Маколани тахрир килишинглар ёки шу мазмунда лекин ИЛТИМОСИМ, албатта «Халк нафрати» норасмий унвони ташкил килсанглар булди.


Поклик — иймоннинг ярми — Исломобод\nСиз шуердасиз Бош саҳифа → Поклик — иймоннинг ярми\nislomobod Апрель 6, 2020 0 Изоҳ\nАзиз биродарлар, Аллоҳ таоло сизу бизларга покликни севишини сифатлаб шундай дейди:\nفِيهِ رِجَالٌ يُحِبُّونَ أَن يَتَطَهَّرُواْ وَاللّهُ يُحِبُّ الْمُطَّهِّرِينَ – “Унда покланишни яхши кўрадиган эрлар бор. Аллоҳ покланувчиларни яхши кўради”. Тавба 108\nИслом дини соғликни сақлашга, тозаликка жуда катта аҳамият берган. Ислом манбаларининг қайси бирига назар солманг, хоҳ у ҳадис бўлсин, хоҳ у фиқҳий-шаръий ҳукмлар бўлсин биринчи бўлиб “Поклик” мавзусига кўзингиз тушади. Фақатгина бизнинг динимизда, Ислом динида тозалик ибодат даражасига чиққан. Қайси бир иш бўлмасин, ҳаёт турмушимиз ёки ибодатларимиз бўлмасин, барчаси поклик билан амалга ошади. Буни ҳозирги фан тилида “гигиена” дейилади.\nЮқорида зикр этилган оят ва тозалик борасида айтадиган ҳадисларимиз, буларнинг барчаси покликка – гигиенага риоя қилишга ундайдиган бир омилдир. Шунинг учун Расулуллоҳ с.а.в. шундай марҳамат қилганлар:\n“ Поклик иймоннинг ярмидир”.\nДемак, бизлар иймонли мўмин бандалар эканмиз, покликка риоя қилишимиз лозим. Тозалик бу иймонимизнинг, динимизнинг ярми экан. Демак, тозалик-озодалик бўлмаса, ҳеч бир ибодат мақбул эмас, қолаверса, соғлиғимизга ҳам зарардир.\nРасулуллоҳ с.а.в. дедилар: “Таомнинг баракаси ундан олдин икки қўлни ювмоқдир ва ундан кейин икки қўлни ювмоқдир”. Ушбу ҳадисдан Ислом маданиятимиз қанчалар юксак эканлигини англашимиз мумкин.\nБу эса шахсий гигиенанинг бир кўриниши, яъни инсон нафас олганда кислород ютиб, нафас чиқарганда карбонат ангидрид ва шу билан ҳар хил микроблар чиқаради. Шу сабабдан Расулуллоҳ с.а.в. ичимликка пуфлаш ёки ичига нафас олишдан қайтардилар.\nЖобир р.а. Расулуллоҳ с.а.в. дан бундай деганларини эшитибдилар: “Идишларнинг устини ёпинг, мешкобларнинг оғзини боғланг. Чунки йилда бир кеча бор, унда вабо тушади. Ёпқичи йўқ идиш, боғичи йўқ мешкоб олдидан ўтганда ўша вабодан, алабатта, уларга тушади”, дедилар.\nБу ҳадиси шариф — ҳозирги тиббиёт илмлари тасдиқлаган ва қатъият билан амал қилаётган озиқ-овқатлар орқали, уларга тушган микроблар орқали турли касалликлар, ваболар тарқалиши мумкин эканлиги таъкидланмоқда.\nИслом дини покликни ҳар биримизга ибодат қилиб, иймоннинг ярмига тенглаштириб қўйгани ва ибодат нопок ҳолда қабул қилинмаслиги бежиз эмаслиги хақида тушунтиради.\nМана муҳтарам азизлар, Ислом маданияти юксак маданият манбаси эканлигини яхши англаб олайлик.\nБунинг яққол далили, ҳозир биз билган, эшитган ҳадис шарифлардаги биргина шахсий озодалик, гигиена, поклик мисолида билиб олишимиз мумкин. Ислом дини нақадар энг тўғри дин эканлигини, инсониятни покликка олиб борувчи ва фақат башариятнинг фойдаси учун хизмат қилишини ва энг аввало бу дин БУЮК ВА ҚУДРАТЛИ БЎЛГАН ЯРАТУВЧИМИЗНИНГ ҳақ дини эканлигини билиб олишимиз керак.\nБулунғур тумани “Оломон” жоме масжиди имом-хатиби